Иқтисодиёт вазирлиги тадбиркорлар муаммоларини ҳал қилиш учун таклифларни тўпламоқда | NORMA.UZ\nҚатор вазифаларни рўёбга чиқариш, шунингдек мавжуд муаммоларни чуқур таҳлил қилиш мақсадида Иқтисодиёт вазирлиги тадбиркорларни ўз таклифларини махсус шакл бўйича юборишга чақиради.\nИқтисодиёт вазирлиги сайтида хабар берилишича, ҳозирги вақтда мамлакатимиз раҳбариятининг топшириғига биноан тадбиркорлик субъектлари фаолиятидаги муаммоли масалаларни ҳал қилиш ва кичик бизнес, хусусий мулк ва тадбиркорликни жадал ривожлантиришга қаратилган таклифлар ишлаб чиқилаётир.\nҲусусан, қуйидаги масалалар бўйича таклифлар тўпланмоқда:\nсолиқ солиш ва солиқ маъмурчилиги;\nкредитлаш ва банк хизматлари кўрсатиш;\n“ягона дарча” марказлари орқали давлат хизматлари кўрсатиш;\nтадбиркорлик фаолияти учун ер участкалари ажратиш ва қурилишга рухсатнома бериш;\nмуҳандислик-коммуникация тармоқларига уланиш (электр-, сув- ва газ таъминоти);\nкорхонани ташкил этиш ва тугатиш (банкротлик) бўйича;\nлицензия ва рухсат берувчи ҳужжатларни расмийлаштириш;\nмаҳсулотлар ва хизматларни сертификатлаштириш;\nэкспорт-импорт операцияларини амалга ошириш;\nсавдо соҳасини такомиллаштириш;\nтоварлар ва хизматларни электрон тижорат орқали сотиш;\nназорат органлари томонидан текширишлар ўтказиш;\nхом ашё, материаллар ва бутловчи қисмларни сотиб олиш имконияти;\nтранспорт-логистика хизматларидан фойдаланиш имконияти;\nбозор инфратузилмасини (суғурта, лизинг, аудит ва б.) ривожлантириш;\nбизнесни йўлга қўйиш даврида қўллаб-қувватлаш;\nходимларни ёллаш ва бошқалар.\nТадбиркорлик секторини сўровдан ўтказиш мавжуд муаммоларни ҳал қилиш юзасидан таклифлар тўплаш мақсадида ташкил этилди. Барча хоҳловчилар анкеталашда иштирок этиши мумкин. Бунинг учун анкетани юклаб олиш, уни тўлдириш ва busmonov@mineconomy.uz манзилига жўнатиш лозим.


Ўзбек автомобилларининг Россиядаги бозори касодга учрамоқда\n28 июн 2022, Тошкент вақти: 14:29\n"Европа бизнеси ассоциацияси" жорий йилнинг 9 ойида Ўзбекистонда ишлаб чиқарилган автомобилларнинг Россиядаги савдоси 35 фоизга қисқаргани қайд этилган ҳисоботини эълон қилди. “GM-Uzbekistan” қўшма корхонасининг Россиядаги бир қатор дилерлари ҳам автомобиллари савдоси 2013 йилда кескин қисқариб кетганини тасдиқламоқда.\nТатаристондаги “Лидер-Авто” ширкати вакили Озодлик саволларига жавоб берар экан, бу йил Ўзбекистонда ишлаб чиқарилган автомобиллар савдоси қисқариб кетганини эътироф этди.\n- Вазиятни ҳатто автомобиллар нархи 20 минг рублга арзонлатилгани ҳам ўнглай олмаяпти. Одамларни шу ҳам, негадир, қизиқтирмай қўйди, - деди “Лидер-Авто” ширкати вакили.\nНижний Тагилдаги “Мирпаёзов” фирмаси вакили Ўзбекистонда ишлаб чиқарилган автомашиналар савдоси “икки бараварга қисқариб кетганини” хабар қилди.\nСавдонинг қисқариб кетгани Барнаулда ҳам кузатилаётганини шу шаҳардаги “Альфа-Авто” ширкати билан боғланиб билдик. Лекин бу ерда Нижний Тагилдагидай “икки баравар” эмас, савдодаги пасайиш “анчайин”дир.\n“GM-Uzbekistan”нинг Череповец шаҳридаги дилери фикрича, ўзбек автомобилларининг бозори чаққон бўлишини таъминлайдиган омиллар етарли.\n- Биринчидан, - деди у, - ўзбек автомобиллари “General Motors” заводида ишлаб чиқарилади ва бинобарин сифат устидан назорат дунё бўйлаб қандай бўлса, шундай бўлиши керак,иккинчидан, нархи билан сифати мутаносиблиги ҳам ёмон эмас ва ўзбек автомобилларини чўнтакбоп, дейиш мумкин,- деди “GM-Uzbekistan”нинг Череповец шаҳридаги вакили.\nКрасноярск шаҳридаги “Крас-Авто” ширкати ҳам “GM-Uzbekistan”нинг дилери. Унинг вакилига кўра, Красноярскда ўзбек автомобилларининг савдоси қисқарган эмас. Бунинг сабабини у ҳам нархнинг арзонлигидан, деб билади.\n- Оддий седанларнинг нархи 284 минг рублдан бошланади,- деди “Крас-Авто” вакили.\nТатаристондаги “Лидер-Авто” ширкатида “Матиз”нинг база моделини "264 минг рублга сотиб олиш мумкин". Ширкат вакилининг айтишича, бундан бир-икки ой олдин худди шу машинани 244 минг рублга сотиб олиш мумкин эди.\nҚиёслаш учун: Ўзбекистонда 14 494 750 сўм (2013 йил, 10 июлидаги маълумот).\nЛекин бу нархга бетўхтов сотиб олиш мумкин эмаслигини, нархнинг 85 фоизи тўлангач, машина келаси йил қўлга тегишини ҳар бир ўзбекистонлик билади.\n"Европа бизнеси ассоциацияси"нинг жорий йил 9 ойига оид ҳисоботига кўра, "GM Uzbekistan” қўшма корхонаси Россия ҳудудида 43 093 та автомобиль сотган. Бу 2012 йилнинг 9 ойидаги кўрсаткич (66485та) дан 35 фоизга оздир. Жорий йил сентябридаги кўрсаткич (6 508 та) ўтган йилнинг сентябридагидан (7 033 та) 7 фоизга оз.\nРоссиядаги автосалонлар вакилларининг баъзилари Озодлик саволларига жавоб берар экан, ўзбек автомобилларининг касодга учраётганини "АвтоВАЗ" маҳсулотининг бозори чаққонлашиб қолгани билан ҳам изоҳлади.\nУлардан бири - “Лидер-Авто” ширкати вакили: “АвтоВАЗ” машиналари ҳозирда анча харидоргир бўлиб қолган”, деди.\n“Лидер-Авто” ширкати вакилининг бу гапи “АВТОСТАТ” аналитика агентлиги таҳлилчиси Азат Тимерхановнинг жорий йил февралида Озодлик саволларига жавобан “АвтоВАЗ” маҳсулотларига оид айтган мана бу гапини ёдга солди:\n- “Калина” ва “Приора”нинг янги замонавий моделлари ишлаб чиқилди ва сотувга қўйилди. Шунингдек, бу компания “Рено-Ниссан” автомобиллари платформаси асосида янги замонавий автомобилларни ишлаб чиқаришга киришди. Бундай вазиятда Uz-Daewoo ўзининг “Матиз” ва “Нексия”си Россияда “энг арзон ва энг сифатли” машина бўлиб қолиши мумкин-ми? - деган эди таҳлилчи.


Путин Косовони "Болқондаги вазиятни издан чиқарувчи фитначилик"да айблади\nРоссия президенти Владимир Путин Сербия раҳбари Александр Вучич билан Белградда учрашди.\nСербияга расмий ташриф билан борган Россия президенти Владимир Путин Косовони “минтақадаги вазиятни издан чиқараётган фитначи” сифатида кўришини билдирди.\n-Афсуски, Косово ҳукумати яқинда вазиятни беқарорлаштирувчи қатор провокацион қадамларни ташлади. Энг аввало мен Косово 14 декабрда қуролли кучлар ташкил этиш тўғрисида эълон қилганини назарда тутаяпман. Бу Косовода ҳар қандай қуролли кучлар ташкил этилишини тақиқловчи БМТ резолюциясига зид келади. Косовода фақат БМТнинг халқаро кучлари жойлаштирилиши мумкин. Россия Косово раҳбариятининг бу каби масъулиятсиз қарорлари Болқондаги вазиятни издан чиқариши мумкинлигини тушуниб етаётган Сербия ҳукумати ва фуқароларининг ташвишига шерикдир,- деди Путин 17 январь куни Белградда Сербия президенти Александр Вучич билан учрашувдан сўнг ўтказилган матбуот анжуманида.\nКосово 2008 йилда Сербиядан мустақиллигини эълон қилган эди. Жаҳондаги 110 давлат, жумладан, АҚШ Косово мустақиллигини тан олган. Сербия ва Россия Косово мустақиллигини тан олган эмас.\n14 декабрда Косово парламенти миллий армия ташкил этиш тўғрисида қарор қабул қилган эди. Косовода яшаётган 120 минг нафар этник серблар ва Сербия ҳукумати бу қарорга қарши чиқмоқда.


ТАҲДИД БОР ЖОЙДА РИВОЖЛАНИШ ЎТА СУСТ КЕЧАДИ\nБир вақтлар бирови руснинг буюк адиби Лев Толстойдан нақ минг бетли "Анна Каренина" романини қисқача тушунтириб беришини сўраганида, ёзувчи "Агар бунинг имкони бўлганида, бунча кўп қоғоз қораламаган бўлардим" мазмунида жавоб қайтарган экан.\nАлбатта, ўша сўровчининг ҳафсаласиз ўқувчи бўлгани аён, аммо кейинги вақтларда ана шундай ҳафсаласизлар кўпайдими ёки одамларнинг тирикчилик билан боғлиқ ташвишлари кўпу мутолаага вақти йўқми, ҳажман кичик, ўқилиши равон асарларнинг бозори чаққон экани ҳақида кўп айтилаётир.\nАсли самарқандлик ва бугун АҚШда яшаб ижод қилаётган Сурхон Бўриев 2019 йилда эълон қилинган "Танҳолик тантанаси" романи билан бугун ҳажман катта асарларга талаб йўқлиги ҳақидаги фикрларни пучга чиқарди.\n650 бетдан зиёд роман трилогия шаклида бўлиб, "Қуёшга эргашганлар", "Йўқлик симфонияси", "Қирмизи йўл" каби фаслларни ўз ичига олади. Унда грин-карта ютиб, Америкага борган оила кечмишлари, моддий неъматлари мўл сеҳрли диёрнинг ахлоқан залолатга ботиб бораётгани, ҳар ернинг ўз тошу тарозуси борлиги, аммо ўзимиздаги муҳит ҳам икир-чикирларга ўралашиб ётгани рамзий услубда, гоҳ фалсафий, гоҳ киноявий баён қилинади. Мутолаа жараёнида эса худди Америкада юргандай, кўчаларда, хиёбонларда сайр этаётгандай бўласиз - тасвир шу қадар тиниқ, теран.\nЭнг қизиғи, китобни ўқиб тугатаркансиз, қайта мутолаага эҳтиёж сезилади. Билсангиз, математик Жон Нэш ҳақида томирида ўзбек қони оқаётган ва бугун америкаликка айланиб улгурган Зулфия Назар "Тафаккур ўйинлари" номли асар ёзган, у асосида фильм ҳам ишланган, ўшанда кўп воқеалар бош қаҳрамон хаёлида содир бўларди. "Танҳолик тантанаси"да ҳам ана шундай услубдан фойдаланилган - Америкага бориб, буткул ўзгача, ғайриҳаётий воқеалар ичра юрган, фикрлари ҳеч бир қолипга тўғри келмайдиган Жаббор ҳам асар сўнгида шизофреник бўлиб чиқади, ўша аснода тасаввурга сиғмайдиган воқеаларнинг сабаби ойдинлашади. Қайси одамлар, ҳодисалар фақат Жабборнинг кўзига кўринарди, буни аниқлаб олиш учун китобни қайта варақлай бошлаганингизни сезмай қоласиз.\nЎйлаймизки, "Танҳолик тантанаси" мутолаасидан сўнг ўзингиз учун янги ижодкор, бадиий бақувват асар кашф қиласиз.\nКоинотнинг чексизлигини англаш орқали дунёқарашимиз ўз-ўзидан кенгайиб кетганида эди, теварагимизни қуршаб турган майда-чуйда тушунчалар учун вақт сарфлашимизга ҳожат ҳам қолмасди. Ҳолбуки, энг буюк тасаввурлар энг майда тушунчалар билан озиқланади!\nМастлик - телбаликнинг маданий кўриниши, устма-уст маст бўлмоқлик эса телбаликнинг ўзидир.\nДарё ўз ўзанини тўлдириб оқаркан, ўз манзили томон бир дақиқа ҳам тўхтамай, илдамлайди. Тошдан-тошга ҳар қанча урилмасин, барча тўсиқ ва тўғонларни ошиб олға интилаверади. Қирғоқларида ҳаёт кўкартиради. Шовуллаган дарёлар борки, қайноқ ҳаёт муқаррар. Инсон ҳаёти ҳам худди шундай. Фақат катта ҳаёт ўзанида унинг орзулари оқади, холос. Умидсиз киши бамисоли сувсиз дарё. Умид ва хотиралар! Бу - аслида, инсон умрининг мазмуни. Бу - бизнинг аввалимиз ва сўнгимиздир. Инсон худди мана шу икки тушунча оралиғида шовуллаб оқишга маҳкум этилган дарёдир.\nТаҳдид бор жойда ривожланиш ўта суст кечади. Худди сирлар кўпайгач, овқат еб ҳам эт ололмаётган вужуд каби!\nХоҳиш-истак юракка қанчалик чуқур илдиз отса, қалбдаги ҳаловат шунчалик тез қуриб битади. Афсуски, инсонда орзу-ҳаваснинг чеки йўқ.\nҲаётда инсон учун омад улашувчи бўлган дақиқалар шу қадар кўпки, аммо биз уларнинг ҳаммасини ҳам ўз вақтида илғайвермаймиз. Эҳ-ҳе, бундай онларни тўла-тўкис англаб олаверганимизда борми, бу ҳаётда биздан бахтли, биздан ўтари бўлмасди.\nАгарда дунёда хоинлар бўлмаганида эди, ҳеч қачон шоҳ Улуғбекнинг қисмати ҳам бу қадар аянчли якун топмаган бўларди. чунки у шоҳ бўлиши билан бирга, қудратли шахс ҳам эди... Шамол учун энг қизиқ машғулот емиришдир. Чўққи тепасидаги харсангни қай йўсинда бўлмасин, бир кун пастга қулатажак. Қуйига ғилдираб кетган тошнинг эса ҳечам аҳамияти йўқ. Харсанг қанча тез ғилдираса, шамол ундан шунча қувват олади. Оо! Елвизаклар кучайса, ҳатто бўронга айлана олиши мумкин. Қўним билмай, чўққилар аро учиб юрган енгил-елпи шамолларни биз иғвогарлару хоинларга, оғир ва сокин, ҳатто бир кун келиб юмалаганда ҳам фалокатларга сабаб бўлгувчи катта харсангларни эса шоҳларга, буюк кишиларга менгзаймиз. Улуғбек эса ана ўша фитна бўронлари ичида қирқ йил чидам ва матонат билан тура олган шахсдир. Йўқ, у емирилмади. Бўронларга дош беролмаган тош унинг синиқ парчаси, Абдуллатиф эди.\nБиз одамлар шунақамиз... Кимдан кўпроқ қўрқсак, ўша одамни мўлроқ ҳурмат қиламиз, эъзозлаймиз. Ўлганида эса шунчалик тез унутамизки, ҳатто эслашни ҳам истамаймиз. Охирги манзилига етар-етмас, иложи бўлса, гўрининг тепасига чиқиб рақсга тушишдан ҳам тоймайдиган бир тўда шайтонваччаларга айланиб қолганмиз.\nХудонинг инояти ўлароқ, ақлли одамлар, бордию, қандайдир сабаблар билан бу оламга келиб қолган тақдирда ҳам ўзларини ҳеч қачон бу дунёнинг муаммоларига кўмиб хароб қилмайдилар. Улар бу гирдоблардан анча олисда, ҳаётнинг майда-чуйда ғалваларидан анча баландда туришади.\nПул - инсон вужуди сира қонмайдиган ягона оғу. Қанча кўп бўлса, шунча кам туюлиши билан қалбингга қутқу солади. Киши онгини илон заҳридан секинроқ, бироқ ундан минг карра кўпроқ қисмини забт этади. Пул билан заҳарланган миянинг давоси йўқ. Заҳарландингми, ақлдан озишинг муқаррар.\nАҳмоқгарчилик ҳукм сурган даврада кимнинг саси баланд келса, шу ғолиб.\nЖасорат фидойиликдан туғилади. Бунинг учун эса от миниб жанг қилиш шарт эмас. Ҳа, айнан шунақа. Тарих, фақат фидойи кишиларнигина қаҳрамон дея хотирасига муҳрлайди. Тўғри, туғиш ва туғилиш жараёни ҳеч қачон оғриқларсиз бўлмаганидек ўзингни фидо қилмай туриб, ичингдаги жасоратни намоён қилишни ёки тарих саҳифаларида қаҳрамонлар сафида бўлишни хаёлингга ҳам келтирма. Ахир, Широқ қўй боқарди. Бутун умри давомида қурол эмас, хипчин кўтарган. Лекин то бугунгача унинг қилган ишини бонг уриб мақташади. Ҳа, у ўз қабиласи учун арзигулик ишни қила олди. Эҳтимол, бу бир афсонадир, балки, ҳақиқат. Бироқ мени доим ўйга солиб келадиган нарса бу эмас. Масалан, Широқ асли ким эди? Оддий подачи!.. Унинг ақлига шундай бир буюк ҳийла қаёқдан келган экан? Бир ўзи бутун бир душман қўшинини енга олган-а? Ёлғиз ҳийлакор! Бугун-чи? Бутун бир ҳийлакорлар армиясини тузиб ташлайдиган қаҳрамонлар бору, бироқ ҳеч бири қулоқ-бурнидан ажралар қадар фидойи эмас.\nБарча буюкликлар, аслида биз кўпам эътибор беравермайдиган, тирноқ кирларидек майда-чуйда унсурларнинг бир жойга йиғилишидан бошланади. Йўқ, бу дунёда майда-чуйдаларга эътибор бермай, хотиржам яшаш мумкин, лекин кези келса атиги битта микроб бутун бошли сулолани қуритиб юбориши мумкин.\nТавба! Одам қачон бир жиддийроқ ишга бел боғласа, ҳамиша унинг ёнига халал берувчи нимадир эш бўлади-я.\nБаъзан атрофдагиларга ўзингни оппоқ қилиб кўрсатишга уринасан, барчанинг кўзини пардалаб, "одамлар, ёшлигимда қилган хатоларим учун юзимни шувут қилманг. У пайтлар ҳали ақли-бошини йиғиб ололмаган гўдак эдим. Ёшимга кўра маънан тенглашмаган бола эдим" дея ҳайқиргинг келади. Ҳатто исён қилиб, кимларгадир ўз ҳақлигингни исботлашнинг уддасидан ҳам чиқарсан... Бироқ минг ҳайқирганинг билан, улар сен ҳақингда аллақачон бир фикрга келиб бўлишгани алам қилиб кетади-да.\nЁлғону чиндир, асосийси, ичингдаги фикрни ҳаммага бирдек англата олиш - бу бир санъат. Аммо ҳам сўзлаб, ҳам инонтира олиш эса бу буюк санъатдир! Ҳақиқий нотиққина бутун жамоа фикрини ўзи томон оғдиришга қодир. Маълум бир доира, маълум бир табақа ёки маълум бир қатлам учунгина сўзлаётганлар эса ғирт сафсатабозлардир. Бир бурчакка тикилиб, дудмолланиб қолдингми, бошқа бурчакдагилар, албатта, корингни қилади.\nИнсон борар йўли ҳали мутлақо қоронғи ва мавҳум бўлгани ҳолда ҳам яхшидир-ёмондир ўз кўнглига йўл топиб кира олган одамнинг ортидан эргашишга мойил жонзот. Бироқ, афсуски, кўпчилик бутун умрини ана шундай эргаштирувчи одамларни қидириш билан ўтказиб юборади.\nПанд емаслик учун ўта доно бўлиш шарт эмас, вазиятга қараб қайси фикр ортидан эргашишни билиш кифоя.\nВужуд ва руҳнинг номутаносиблигидан туғилаётган ва айни дамда инсоният томонидан ўта даҳшатли сифатида эътироф этилиб келинаётган ҳар қандай тушунча ўлим қаршисида ҳечдир!


Наманганда Давлатобод туманини ташкил этишдан кўзланган мақсад нима? - Халқ сўзи\n15:34 08 Сентябр 2020 Сиёсат\nХабар берганимиздек, бугун Олий Мажлис Сенатининг еттинчи ялпи мажлиси олдидан Мудофаа ва хавфсизлик масалалари қўмитаси мажлисида Наманган вилоятининг Наманган шаҳри таркибида Давлатобод туманини ташкил этиш тўғрисидаги масала ҳам кўриб чиқилди.\nҚайд этилишича, Давлатобод туманига 1977 йил 29 августда асос солинган бўлиб, унинг ҳудуди 1 125 гектарни ташкил қилган (1977-1995 йилларда Совет тумани, 1995 йилдан Давлатобод туманига ўзгартирилган). Олий Мажлиснинг 2003 йил 12 декабрдаги қарорига асосан туман тугатилиб, 2004 йил 1 январдан Наманган шаҳри таркибига қўшилган.\nҚўмита раиси Қутбиддин Бурхоновнинг таъкидлашича, эндиликда қайтадан ташкил этиладиган туман 4 686 гектар ҳудудни қамраб олади ва унга қуйидаги ерларни киритиш назарда тутилмоқда:\n— 2004 йил 1 январгача фаолият кўрсатган Давлатобод туманининг 1 125 гектар майдони;\n— 2016-2019 йилларда Косонсой (227 гектар), Тўрақўрғон (183 гектар) ва Наманган (2 726 гектар) туманлари ҳисобидан Наманган шаҳрига берилган ерлар;\n– Наманган шаҳри «Юксалиш» маҳалласининг 425 гектар ҳудуди.\nЯнгидан ташкил этиладиган туман ҳудудида 25 та маҳалла фуқаролари йиғини, 33 850 та хонадон, 421 та кўп қаватли уй, 3 та касб-ҳунар коллежи, 18 та умумтаълим мактаби, 24 та мактабгача таълим муассасаси, 5 та тиббиёт муассасаси, 698 та хизмат кўрсатиш объектлари ҳамда 2 та маданий мерос объекти мавжуд.\nШунингдек, мазкур туман ҳудудида «Камолот» ва «Афсоналар водийси» истироҳат боғлари, «Президент мактаби», «Яшил деҳқон бозори», Наманган муҳандислик – технология институти, Навбаҳор стадиони ва 5 та йирик меҳмонхоналар жойлашган.\nТашкил этиладиган туман аҳолиси сони – 140 000 нафар (шундан: ишсизлар – 5328, пенционерлар – 10533, ногиронлик нафақасини олувчилар –5238, вояга етмаганлар – 55924 ва иқтисодий нофаол аҳоли – 19193 нафар)ни ташкил этади.\nҲудудда 1 280 гектар қишлоқ хўжалиги ерлари, 698 та хизмат кўрсатиш объекти ҳамда 429 та саноат корхонаси (шундан 7 та йирик, 422 та кичик корхона), «Юксалиш», «Хонобод» ва «Орзу» кичик саноат зоналари фаолият кўрсатмоқда.\nШунингдек, Наманган халқаро аэропорти, жами 303 км (27 км давлат аҳамиятидаги ва 276 км ички) автомобиль йўллари, 530 км газ тармоғи, 473 км электр тармоғи ва 256 км ичимлик сув тармоқлари мавжуд.\nХўш, бундан қандай натижа кутиляпти?\nҚ.Бурхоновнинг айтишича, Давлатобод тумани шаҳар таркибидаги туман тоифасига киритилиб, туман ҳокимлиги (21 та штат бирлиги) ва барча туман бўлимлари (молия, солиқ, халқ таълими, мактабгача таълим, тиббиёт, маҳалла, маданият, бандликка кўмаклашиш ва ҳк.) ташкил этилади. Натижада бошқарув самарадорлиги яхшиланади. Ўз навбатида Наманган шаҳри ҳудудининг 4686 гектар (26%) ер майдонида Давлатобод тумани ташкил этилиб, илгари 2004 йилгача фаолият кўрсатган Давлатобод тумани ҳудудига нисбатан қарийб 4,2 баробарга кенгайтирилади.\nТуман аҳолиси 149,6 минг нафарни ташкил этиб, Наманган шаҳар аҳолисининг 23,8 фоизини қамраб олади ва истиқболда замонавий кўп қаватли уйлар қурилиши ҳисобига урбанизация жараёни жадаллашади.\nЯнги инфратузилма объектлари барпо этилади ва аҳолига хизмат кўрсатиш тизими янада ривожлантирилади.\nМаълумот учун, Наманган шаҳри таркибида Давлатобод туманини ташкил этиш масаласи халқ депутатлари Наманган шаҳар Кенгашининг 2020 йил 29 июндаги ва Наманган вилояти Кенгашининг 2020 йил 30 июндаги қарорлари билан маъқулланган.


Токио оқова сувларида цианид заҳарли моддаси топилди\n08:17 / 07.02.2017\nЯпония пойтахти Токио шаҳрининг Аракава махсус туманидаги кимё заводидан цианид сув эритмаси сизиб чиқди, заҳарланган кишилар ҳақида маълумот йўқ.\nNHK телеканалининг хабарига кўра, нормативлар билан барча миқдорида тақиқланган модда Аракавадаги сув тозалаш қурилмалари мажмуасини текшириш чоғида оқова сувларда аниқланган. Маълум бўлишича, модда сувга мажмуадан 4 километр узоқликда жойлашган кимёвий заводдан тушган.\nТахминларга кўра, сизиб чиқиш цианид сувли эритмаси бўлган цистерналардан биридан рўй берган. Айни дамда ҳодиса тафсилотлари ўрганилмоқда.\nМаълумот учун, цианидлар металларни қайта ишлаш, органик синтез, электрокимё ва бошқа соҳаларда кенг қўлланилади. Барча цианидлар жуда заҳарли бўлиб, уларни сичқон ва каламушларга қарши заҳар сифатида ишлатишади. Бундан ташқари, баъзи бир цианидлар жанговар заҳарловчи моддалар сифатида қўлланилган.


Болливуд юлдузи Жон Абрахам ҳақида сиз билмаган маълумотлар (видео) - Zamin.uz\n15:40 / 19.09.2018\nБолливуд юлдузи, кўплаб хинд фильмлари орқали бизга қадрдон бўлиб қолган Жон Абрахам 1972 йил 17 декабрда Мумбайда дунёга келган. Аслида актёрнинг ҳақиқий исми Фархам Абрахамдир. Бўлажак актёр аввалига реклама агентлигида модель сифатида кўзга кўрина бошлайди ва худди шу пайтнинг ўзида спортнинг бодибилдинг тури бўйича мураббий бўлиб ҳам ишлайди.\nУнинг илк суратга тушган филмьи «Жисм» бўлиб, ушбу кинода у ўз ролини муваққиятли ижро этган. У бош қаҳрамон образини яратган «Wатер» филмьи «Оскар 2006» тақдимотида биринчи бешталикка киритилган. Машҳур кино компаниялардан бири Жон Абрахам билан 6 та фильм устида 220 миллионлик шартнома тузади.\nАктёрнинг ҳиндча талаффузидаги камчиликлари сабаб у яратган қаҳрамонларга дубляжда бошқа актёрлар овоз беришарди. Ҳозирда эса у ҳиндча талаффузи устида астойдил ишлаб ўзи яратган роллар учун ўзи овоз беришни бошлаган.\nБолливуд юлдузи Шоҳруххон бугун 54 ёшни қарши олди\n2-11-2019, 16:58, Маданият\n3-09-2018, 15:43, Маданият


Семизлик - DAVOLASH DAVOLASH\nСемизлик — сабаблари, таснифи, клиникаси, хавф омиллари, ташхислаш, даволаш, асоратлари\nСемизлик (лот. адипоситас — «семизлик» ва лот. обеситас — том маънода «тўлиқлик, семизлик, боқилганлик») — ёғ тўпланиши, тана вазнининг ёғ тўқималари ҳисобига ортиши. Ёғ тўқимаси ҳам физиологик захираларда, ҳам сут безлари, сон, қорин соҳасида йиғилиб бориши мумкин. Ҳозирги вақтда семизлик ҳар қандай ёшда кузатиладиган сурункали метаболик касаллик ҳисобланади, тана вазнининг асосан ёғ тўқималари ҳисобига ортиши сифатида намоён бўлади, аҳолининг умумий касалланиш ва ўлими ҳолатлари кўпайиши билан кечади. Тараққий топган жамиятда генетикада ўзгариш бўлмаса ҳам семизлик кескин ортиб бормоқда, яъни ирсий омилларга боғлиқ бўлмаган ҳолда.\nСемизликнинг ривожланиши организмдаги енергия қабул қилиш ва сарфлаш ўртасидаги мувозанатнинг бузилиши натижасида юзага келади. Тана оғирлиги ўзаро бўглиқ тизимлар комплексининг мураккаб муносабатлари орқали тартибга солинади: қабул қилинган енергия (калория) = сарфланган енергия. Семизлик ривожланишига камҳаракатлик (гиподинамия) ва осон ҳазм бўладиган калориялар (уларнинг ортиқчаси организмда ёғ тўқималарида триглицеридлар шаклида тўпланади) ҳисса қўшади. Шунинг учун енергетик мувозанатни сақлаш учун организм гормон даражасини тартибга солиши, енергия сарфлашни камайтириши, озиқа моддаларининг сўрилиши самарадорлигини ошириши, овқатланиш хулқини тартибга солиши (иштаҳани пасайтириш), ёғли енергетик деполардан йетишмаётган енергияни сафарбар қилиши керак. Буларнинг ҳар бири маълум генлар билан тартибга солинади. Етиологияси\nСемизлик учун ирсий мойиллик семизликдан азият чекаётган оилалардаги шахсларда аниқ намоён бўлади. Тана массасини тартибга солиш учун масъул генлар инсониятнинг келиб чиқиши ва жамиятнинг ривожланиш тарихи давомида еволюция қилган, лекин бир вақтнинг ўзида озиқа моддаларини қабул қилиш ва одатий жисмоний фаолликни аниқлайдиган ташқи муҳит омиллари ҳам сезиларли даражада ўзгарди.\nСемизлик қуйидаги сабаблар туфайли ривожланиши мумкин:\nОзиқ-овқат қабул қилиш ва енергия сарфлаш ўртасидаги мувозанатнинг бузилиши, яъни озиқ-овқат маҳсулотларини кўп истеъмол қилиш ва енергияни кам сарфлаш;\nМеъда ости бези, жигар, ингичка ва йўғон ичаклар фаолиятида бузилишлар (ноендокрин патологияли семириш);\nСемириб кетишга туртки бўладиган омиллар\nКамҳаракат турмуш тарзи;\nГенетик омиллар, хусусан:\nЛипогенез ферментларининг юқори фаоллиги\nЛиполиз ферментлари фаоллигининг пасайиши\nБаъзи касалликлар, хусусан ендокрин касалликлар (гипогонадизм, гипотиреоз, инсулинома);\nОзиқ-овқат истеъмол қилиш бузилишларига олиб келадиган овқатланиш хулқ-атворининг психологик бузилишлари (масалан, психоген кўп йеб юбориш);\nИнсулин ва инсулин секрецияси стимулятори;\nЕволюция жараёнида инсон организми овқат танқис бўлганда ёки ундан мажбуран бош тортишга тўғри келганда енергияни таъминлаш учун озиқ-овқат тўкис бўлганида озиқа моддаларни жамғаришга мослашган — бу еволюцион афзаллик бўлиб, инсонларга тирик қолиш имконини берган. Қадим замонларда семизлик фаровонлик, йетарлилик, ҳосилдорлик ва саломатликнинг белгиси ҳисобланарди. Мисол учун милоддан аввалги 22-минг йилликда ясалган «Венес оф Wиллендорф» ҳайкали (еҳтимол, семизликнинг енг қадимги мисоли).\nМарказий семизлик деб қорин соҳасида ёғ захираларининг ортиқчалиги тушунилади. Марказий семизлик ортиқча вазнликнинг енг хавфли тури ҳисобланади, ва, статистикага кўра, юрак хасталиги, юқори қон босими ва қандли диабет хавфининг ортиши билан боғлиқ. Марказий семириш пиво истеъмол қилиш билан боғлиқ деган кенг тарқалган тушунча (пиволи қорин) тасдиқ топмаган: на тана массаси индекси, на бел ва сон айланаси нисбати пиво истеъмоли билан боғлиқ емас.\nБемор бел ҳажмининг сонлар ҳажмига нисбати аёллар учун 0,8 ва еркаклар учун 0.95 дан ортиқ бўлса марказий семизлик билан хасталанган ҳисобланади.\nСемизликнинг патологик турлари, қоида тариқасида, ёғ алмашинувининг бузилишига олиб келадиган инсон ендокрин тизимдаги тартибсизликлар билан боғлиқ бўлади.\nСемизлик даражаларга (ёғ тўқималарининг миқдори) ва турларга (унинг ривожига олиб келган сабабларгас кўра) бўлинади. Семириб кетиш қандли диабет, гипертония ва ортиқча вазннинг мавжудлиги билан боғлиқ бошқа касалликларга олиб келади. ЖССТ таснифига кўра, бел ҳажмининг еркакларда 94 см ва аёлларда 80 см дан зиёдлиги семизлик билан боғлиқ касалликлар хавфини оширади. Ортиқча вазн сабаблари шунингдек ёғ тўқималарининг тарқалишига, ёғ тўқимасининг табиатига (юмшоқлик, таранглик, суюқлик сақлаш фоизи) ҳамда тери ўзгаришларининг мавжудлиги ёки мавжуд емаслигига ( «селлюлит» деб аталмиш терининг чўзилиши, тешикчаларининг кенгайиши) таъсир қилади.\n2013 йилда БМТнинг Озиқ-овқат ва қишлоқ хўжалиги ташкилоти семизлик ҳақида ҳисобот еълон қилди. Ҳисоботни тузиш учун Бирлашган Миллатлар Ташкилоти 2008 йил маълумотларини ишлатган. Қуйида БМТ ҳисоботининг натижаларига кўра семиришдан енг кўп азият чекадиган мамлакатлар жадвали кўрсатилган:\nМамлакат Семизликдан азият\nВенесуела, Ливия 30,8\nТринидад ва Тобаго 30,0\nИроқ, Аргентина 29,4\nЯнги Зеландия, Словения 28,0\nАвстралия, Сент-Винсент ва Гренадина 26,1\nБуюк Британия 24,9\n2016-йилда «Тҳе Ланcет» журнали 2025 йилга келиб жаҳон аҳолисининг деярли 20 фоизини семизликдан азият чекишини кўрсатадиган тадқиқот чоп етди.\nСемизликнинг клиник намоён бўлиши тананинг турли қисмларида озиқ-овқат билан ҳаддан ташқари калория қабул қилиш ва кам енергия сарфлаш оқибатида ёғ тўпланиши билан тавсифланади.\nАмалий тиббиётда семиришни аниқлаш учун кўпинча тана массаси индекси (ТМИ) ишлатилади. Шунингдек, ТМИ дан фарқли ўлароқ инсоннинг жисмоний қоматини ҳам ҳисобга оладиган Борнгардт индекси ҳам амалда қўлланилади.\nТана массаси индекси\nОртиқча вазнни аниқлаш кўрсаткичи тана массаси индексидир (ТМИ).\nТМИ = тана оғирлиги / узунлиги2 (кг / м2).\n2000 йилда ЖССТ монголоид ирқи учун ортиқча вазн остонасини 25 дан 23 кг / м2 гача, семизлик остонасини еса 30 дан 25 кг / м2 гача туширишни таклиф етди (маълумот ўрнида ўзбек миллати монголоид ва йевропоид ирқ ўртасидаги метис гуруҳдир). Бунинг сабаби, монголоидлар семизлик билан боғлиқ бўлган муаммолардан ТМИнинг анча пастроқ кўрсаткичларида ҳам азият чекишларини кўрсатадиган епидемиологик тадқиқотлардир. Шу билан бирга, баъзи тадқиқотчилар негроид ирқ вакиллари, шунингдек полинезий келиб чиқишли шахслар учун ортиқча вазн остонасини 25 дан 26 га, семизликни еса 30 дан 32 гача кўтаришни таклиф етдилар.\nТМИ 40 ва ундан юқори бўлса, ҳатто семизликнинг асоратлари бўлмаса ҳам, унда морбид(касалликли) семириб кетиш ҳақида гапирилади. Семизликнинг 2-тур қандли диабет, гипертония, дислипидемия ва оёқ бўғимлари патологияси каби асоратлари мавжудлигида, ТМИ 35 ва ундан юқори бўлганида ҳам морбид семизлик дея таснифланади\nТана массаси индекси ёғ / мушакларнинг нисбати ва тананинг ёғ тақсимотини ҳисобга олмаслиги учун танқид қилинади. Зеро, оз мушак массали кекса одам идеал оғирликли дея таснифланиши мумкин, яхши мушак массали спортчи еса ортиқча вазндан азият чекаётган ёки семиз дея. Шунга қарамай, тана массаси индекслари ортиқча вазнни баҳолаш учун тан олинган ягона халқаро мезондир.\nМагнит резонанс томография\nТанадаги ёғ тўқималарининг миқдорини аниқлашнинг енг аниқ усули МРТ ҳисобланади.\nКундалик ҳаётда инсон организмидаги ёғ тўқималарининг миқдори одатда биоимпедансометрия усули орқали тана таркибини таҳлил қилувчи кундалик тарозилар ёрдамида ўлчанади.\nОртиқча вазндан азият чекаётган одамлар ўз қоматлари кенглигини бўрттириб кўришга мойил бўлишади, бу еса субъйектив норозиликка олиб келади.\nМРТ ҳақида батафсил→\nСемизлик ва ортиқча вазнни даволашнинг асосий усуллари\nТаркибида кўпроқ клетчатка, витамин ва бошқа биологик фаол моддалар сақлаган маҳсулотлар (буғдойдошлар ва ёрмалар, сабзавот, мева, ёнғоқ, кўкатлар ва бошқалар) оширилган ва организм томонидан тезда ўзлаштириладиган углеводлар (шакар, ширинликлар, пишириқлар, олий навли ундан тайёрланган нон машулотлари ва макаронлар) камайтирилган парҳезга риоя қилиш, шунингдек, жисмоний машқлар бажариш.\nСемизликни даволашда умумий ёндашув ортиқча вазнни даволаш учун барча маълум дори-дармонларни синаб кўриш ҳисобланади.\nПсихотерапевтик даволаш (хулқ-атвор терапияси) ҳам ишлатилади.\nАгар дори-дармонли даволаш самараси аҳамияциз бўлса ёки умуман бўлмаса, бундай даволашни тўхтатиш керак. Жарроҳлик муолажаларининг амалга оширилиши еҳтимолини кўриб чиқиш мумкин.\nСемизликнинг диетотерапияси (парҳез тутиш)\nОвқат рационининг енергетик қийматини камайтиришга асосланган даволашнинг узоқ муддатли натижалари умидларни пучга чиқаради (бу тиббий назорат остида ёки шифокор назоратисиз ўтказилишидан қатъий назар). Америкалик психолог Трейси Манн ва унинг ҳамкасблари томонидан ўтказилган тадқиқотга кўра, парҳез семизликка қарши курашиш воситаси сифатида умуман фойдасиздир.\nБироқ шуни таъкидлаб ўтиш керакки, овқат калориялигини тўғри назорат қилмасдан семизликни муваффаққиятли даволаб бўлмайди. ЖССТ муваффақиятли озиш учун одатдаги калория истеъмолини ҳисоблаш ва кейин керакли калориядан 500 ккал камроқ кўрсаткичка еришгунча ҳар ойда уни 300-500 ккалга камайтиришни тавсия етади. Фаол жисмоний меҳнат билан шуғулланмайдиган шахслар учун бу қиймат 1500-2000 ккални ташкил етади.\nТадқиқотчилар шуни аниқлашдики, мунтазам паст ёғли сут маҳсулотларини истеъмол қиалдиган кишилар камроқ ортиқча вазн йиғишади ва метаболик синдромдан азият чекишади.\nСемизликни даволашда ишлатиладиган хулқ терапияси усуллари ўз-ўзини назорат қилиш, озиқланиш ва унга тегишли одатларга муносабатни ўзгартириш, аста-секин жисмоний машқларни жорий етиш ва ишончли ижтимоий қўллаб-қувватлашни шаклланишини ривожлантиришга қаратилган. Назорат қилинган тадқиқотлар шуни кўрсатдики, бу усуллар қўлланилган беморлар бошқа усуллар қўлланилган беморларга нисбатан кейинчалик яна аввалги вазнларига камроқ қайтишган.\nКанадалик олимлар семизлик ривожланишига ота-она билан бўлган салбий муносабатлардан таъсир кўрсатиши мумкинлигини аниқладилар. Аксинча, яхши муносабатлар, хусусан ота билан, меъёрий вазнни сақлашга ижобий таъсир кўрсатади.\nСемизликнинг тиббий муолажаси\nДори-дармонлар, қоида тариқасида, фақат қисқа муддатли яхшиланишга еришиш имконини беради, аммо доимий ва узоқ муддатли таъсирга ега емас. Агар дорилар билан даволаш курсини тугатгандан кейин бемор ўзининг турмуш тарзини ўзгартирмаса ва парҳезли тавсияларига амал қилмаса, тана вазни яна ортади. Еҳтимол, бу ортиқча тана массаси гипоталамусда тикланмас яллиғланиш жараёнларини келтириб чиқариши, бу еса ёғ тўқималарини тартибга солишни вазифасини бузиши сабаблидир. Ҳар бир дори шифокор томонидан индивидуал тарзда буюрилади:\nФентермин(адипекс–П, фастин, ионамин — амфетамин гуруҳи) — иштаҳани камайтирадиган нейромедиатор норадреналин сифатида таъсир кўрсатади. Асабийлик, бош оғриғи ва уйқусизликкаолиб келиши мумкин.\nОрлистат(ксениcал) — панкреатик липаза ингибитори, ёғ сўрилишини тахминан 30% га камайтиради, очлик ҳиссини бостирмайди, бироқ ахлат ушлаб тура олмасликни чақириши мумкин.\nСибутрамин(меридиа) — серотонин ва норадреналин қайта ушланиши ингибитори. Препарат гипоталамусда жойлашган тўқлик ва термогенез марказларига таъсир кўрсатади. Препарат назорациз артериал гипертонияли беморларга қарши кўрсатмага ега!\nФлуоксетин(прозак) — антидепрессант, иштаҳани бостириш учун баъзи мутахассислар томонидан ишлатилади, лекин узоқ муддатли самараси ҳақида ҳеч қандай маълумот йўқ.\nЛоркасерин(белвик) — 5-ҲТ2C рецепторлари агонисти, иштаҳани бостиради.\nБупропион(велбутрин, зибан) — норадреналин ва дофамин қайта ушланиши ингибитори, иштаҳани бостиради.\nКофеин ва ефедрин бирлашмаси— симпатомиметик, алфа ва бета-адренорецепторларни, норадреналин ишлаб чиқаришни рағбатлантиради. У семизликни даволаш учун Данияда кенг тарқалган.\nТопирамат— антиепилептик препарат, тана вазнини номаълум механизм орқали камайтиради.\nНалтрексон— опиоид рецепторлари антагонисти, мазали таомга интилишни бостиради.\nЛираглутид(виктоза, саксенда) ГСП-1 рецепторлари агонисти. Еҳтимол, лептин (тўқлик гормони) нинг таъсирини унинг ерувчан рецепторлари бостирилиши орқали кучайтиради.\nОзиш учун мавжуд дориларнинг кўплигига қарамай, уларнинг деярли барчаси АҚШ озиқ-овқат ва фармацевтика идораси томонидан жиддий ножўя таъсири туфайли тақиқланган. Айни пайтда уларнинг бештаси тасдиқланган: орлистат, лоркасерин, фентермине-топирамат, бупропион-налтрексон ва лираглутид.\nЎсимлик келиб чиқишли препаратлар\nПарҳез ва дори қабул қилиш билан бирга чой ёки бошқа дори шаклида ўсимлик воситалари ишлатилиши мумкин, лекин уларни таркибини яхши билиш керак.\nМорбид семизликни хирургик даволаш\nУзоқ муддатли тадқиқотлар асосида аниқланишича, семизликни даволашда максимал таъсирга жарроҳлик операцияси (бариатрик жарроҳлик) ега. Фақат жарроҳлик муолажасигина бу муаммони якуний ҳал қилиш имконини беради. Ҳозирги кунда семизликни бартараф қилиш учун дунёда енг кўп уч хил жарроҳлик амалиёти қўлланилмоқда. Бу уч операция бариатрик жарроҳликнинг кўп йиллик такомиллашувидан келиб чиққан бўлиб, ортиқча вазн билан курашишда максимал самарага ега ва шу билан ножўя таъсирлар минимал даражада:\nОшқозонни шунтирлаш (гастриc бйпасс)енг узоқ тарихга ега. У ХХ асрнинг 60-йилларида қўлланила бошланди. Бу операцияда ошқозон иккига бўлинади — кичик ва катта қисмларга, улар бир-бири билан алоқа қилмайди. «Кичик ошқозонга» ингичка ичак тикиб қўйилади, шу тарзда озиқ-овқат қисқа йўл орқали ҳаракат қилади. Бу операция икки таъсир компонентига ега: (1) кичик ошқозон ҳажми 50 мл бўлади, демак, бемор олдинги миқдорда овқат қабул қила олмайди ва (2) овқат қисқа йўлдан ҳаракатланганда озиқа моддаларининг сўрилиши пасаяди.\nОперация қизилўнгач ва ошқозон чегарасида силикон ҳалқа (ошқозон бандажини) қўллашдан иборат. Бандаж озиқ-овқат ўтишига тўсқинлик қилади, шу билан тўйганлик рефлексоген зонасини рағбатлантиради. Барча замонавий бандажлар созланувчан, яъни уларнинг ҳалқа кенглиги беморнинг индивидуал ҳолатига қараб назорат қилиниши мумкин. Замонавий шаклдаги бандаж конструкциясини асл келиб чиқиши Украинадан бўлган америкалик жарроҳ Любомир Кузмак таклиф қилинган.\nЙенгли гастропластика (слееве гастреcтомй).\nОперация ошқозоннинг бир қисмини олиб ташлаш ва уни «йенг» каби ингичка узун найга айлантиришдан иборат. Ошқозон ҳажми тахминан 10 мартага (150-200 мл гача) камаяди. Йенгли гастропластиканинг вазнини камайтиришга кўрсатадиган таъсир механизмлари озиқ-овқатни тор «йенг»дан ўтиши ҳисобига рестриктив еффектнинг яратилиши, ўт кислоталари кўпайиши ҳисобига фарнезоид Х-рецепторлари фаоллигининг кучайиши ва грелин ишлаб чиқарувчи зонанинг олиб ташланиши гипотетик механизмидир (грелин— очлик гормони). Мустақил бариатрик жарроҳлик сифатида йенгли гастропластика 2004-йилдан буён қўлланилмоқда.\nТаърифлаб ўтилган учта стандарт операциялардан ташқари, унчалик тез-тез ишлатилмайдиган жуда кўплаб бошқа операциялар таклиф етилган.\nҲозирги пайтда барча бариатрик операциялар миниатюр оптик тизим назорати остида лапароскопияйўли орқали (яъни тешиклар орқали, кесилмаган ҳолда) амалга оширилади.\nТаъкидлаб ўтиш керакки, пластик жарроҳликка тааллуқли операциялар, масалан лиопсакция ёки абдоминопластика семизликка қарши курашиш чоралари емас, улар фақат маҳаллий косметик нуқсонларни тузатишга қаратилган бўлади. Рости бундай операциядан кейин йўг миқдори ва тана вазни камайиши мумкин, аммо, британиялик олимларнинг яқинда ўтказган тадқиқотларига кўра, саломатлик учун бундай операциялар фойдасиздир. Афтидан, саломатликка зарарни тери ости ёғлари емас, чарвида жойлашган висцерал ёғ ва қорин бўшлиғида жойлашган аъзолар атрофидаги ёғлар йетказади. Илгари вазн йўқотиш учун бир марталик липосакция қилишга уринишлар бўлган (10 кг гача ёғ олиб ташланадиган мегалипосакция), лекин ҳозир у жуда зарарли ва хавфли муолажа саналади ва муқаррар равишда кўплаб жиддий асоратларни беради ва тана юзаси нотекислиги шаклида жиддий косметик муаммоларга сабаб бўлади . Бундан ташқари, тери ости липосакциясини ўтказиш (масалан қоринда) саломатлик учун зарарли саналади; бу висцерал йўгнинг компенсатор ўсишига олиб келиши тўғрисида маълумотлар жам мавжуд. Шундай қилиб, семизлик билан курашиш учун пластик емас, балки бариатрик жарроҳлик ишлатилади.\nСемизликнинг оператив даволаш аниқ кўрсатмаларга ега, улар фақат қўшимча вазнга ега еканлигига ишонадиганлар учун мўлжалланмаган. Хирургик даволашга кўрсатма ТМИ 40 ва ундан юқори бўлганида берилади. Бироқ, бемор 2-турдаги диабет, гипертония, веналарнинг варикоз кенгайиши ва оёқ бўғимларга муаммолар каби хасталикларга ега бўлса, кўрсатма ТМИ 35 ва ундан юқори бўлганида берилади. Яқинда халқаро адабиётда ТМИ 30 ва ундан юқори бўлган беморларда ошқозон бандажини самарадорлигини ўрганиш бўйича ишлар пайдо бўлди. Бундан ташқари, 2011 йил феврал ойида ФДА (АҚШнинг лицензиялаш органи) ТМИ 30 дан бошлаб гастрик бандажни қўллашга рухсат беришга қарор қилди. Тўғриси, бу рухсат фақат ЛапБанд аталмиш бандаж моделига тааллуқли.\nМетаболик синдром— юрак-қон томир касалликларини ривожланиши учун хавф омиллари бўлган метаболик, гормонал ва клиник бузилишлар мажмуаси. Метаболик синдром тўқималарнинг инсулинга сезувчанлигининг йўқолишига асосланган.\nГастроезофагеал рефлюкс касаллиги— ошқозон-ичак тизимининг енг кенг тарқалган касалликларидан бири ва учраш тезлиги бўйича ошқозон яраси ва ўт-тош касаллиги билан солиштириш мумкин. Нордон ошқозон таркибининг қизилўнгачнинг пастки қисмига отилишидир.\nТахминан 10% ҳолларда нордон рефлюкс ишқорли билан бир вақтнинг ўзида содир бўлади, яъни қизилўнгачга ҳам ошқозон таркиби, ҳам ўн икки бармоқли ичак таркиби отилади. Рефлюкс семиз одамларда, айниқса, кечалари овқатни севувчилар, спиртли ичимликлар, қаҳва ичувчилар, чекувчиларда кўпроқ ривожланади.\n2-тур қандли диабет— меъда ости бези ҳужайралари инсулин секреция қилиши бузилиши ва инсулинга резистентлик (қаршилик) мавжудлиги.\nЮрак ишемик касаллиги (ЙИК)— стенокардия, миокард инфаркти ва атеросклеротик кардиосклерозни бирлаштирадиган касаллик. ЙИК юрак тож артерияларнинг бўшлиғи торайиши натижасида йетарли қон билан таъминланмаганлиги туфайли ривожланади.\nМиокард инфаркти— юракнинг маълум соҳасидаги ўткир қон айланишининг бузилиши оқибатида юрак мушакларининг нобуд бўлиши.\nИнсулт— мия қон айланишининг ўткир бузилиши.\nАртерийел гипертензия— қон айланиш тизимининг енг кенг тарқалган касаллиги, юқори қон босими билан ифодаланади.\nСурункали веноз йетишмовчилиги— веноз қоннинг қайта оқиши бузилиши билан тавсифланадиган синдром, соҳавий микроциркуляция тизимининг дезорганизатисясига олиб келади.\nХолесистит— бу ўт пуфагининг яллиғланиши.\nЎт–тош касаллиги— ўт пуфагида ёки сафро йўлларида тошлар шаклланиши.\nАртрит— аутоиммун касаллик, бўғимларнинг сурункали яллиғланишига сабаб бўлади, бундан ташқари, бўғим атрофи ва бошқа тўқималар, аъзолар ва организм тизимлари ҳам шикастланади, шунинг учун бу касаллик тизимли касалликлар синфига киради.\nДеформация қилувчи остеоартроз— бўғимларнинг сурункали яллиғланишсиз касаллигидир.\nУмуртқалараро дисклар чурраси— умуртқа танасини диск томонидан қоплаб турувчи ингичка тоғай пластинкада ёриқ пайдо бўлади, натижада диск моддасига қон қуйилади ва тезда унинг чурраси ривожланишига ҳисса қўшади.\nПоликистоз тухумдонлар синдроми— ендокрин касаллик, бунда тухумдонлар катталашган ва унда суюқлик биан тўлган майда пуфакчалар бўлади.\nОнкологик касалликлар— организмнинг аъзолари ва тўқималарида епителия ҳужайраларидан келиб чиққан хавфли ўсмалар. Епителиал ҳужайралар тезлик билан бўлиниш ва кўпайиш қобилиятига ега. Онкологик касалликлар одатий ҳужайраларнинг ўсимта ҳужайраларига айланишида ривожланади.\nПанкреатит— меъда ости безининг яллиғланиши.\nЖигарнинг ёғли дистрофияси— жигар ҳужайраларида ёғ тўпланиши.\nАлвеоляр гиповентиляцияли семизликнинг сўнгги даражаси— ўта семизлик оқибатида одамлар алвеоляр гиповентилясциядан азият чекиши ҳолати (бунда киши чуқур ва йетарли нафас ололмайди), натижада қонда кам кислород ва юқори карбонат ангидрид бўлиши қайд қилинади.\nЕректил дисфункция— еркакларда ерекцияга еришиш ва уни сақлаб қолиш қобилиятининг йўқотилиши. Бу семизлик туфайли ривожланадиган гормонал касалликлар ва тестостерон даражасининг пасайиши туфайли юзага келади, бу еса андроген йетишмовчилигига олиб келади.\nЖаҳон соғлиқни сақлаш ташкилотининг статистик маълумотларига кўра, юрак-томир касалликлари дунёда ўлимнинг асосий сабабларидан бири саналади. Фақатгина 2012 йилда ЙТК дан 17 миллиондан ортиқ киши ҳалок бўлган. Юрак касалликларининг асосий сабаблари ортиқча оғирлик, шу жумладан висцерал ёғ миқдорининг ошишидир.\nКўп нарса семизликнинг шакли, даражаси, асоратлари ва биргаликда кечадиган касалликлар мавжудлигига боғлиқ.\nҲаддан ташқари оғирлик метаболик касалликлар бўлмаган ҳолатларда ҳам «соғлом» ҳолат емас — вақт ўтиши билан кучаядиган бошқа хавф омиллари ҳам мавжуд; ортиқча вазн ҳар доим муқаррар равишда у ёки бу юрак-томир касалликларининг пайдо бўлишига олиб келади.


ERIELL Group: болаларга меҳр улашиб\n10:30 / 09.09.2021\nЎзбекистон Республикаси давлат мустақиллигининг 30-йиллигига бағишланган байрам кунлари ERIELL Group томонидан Тошкент вилоятининг Қибрай туманидаги Психофизик ривожланиши бузилган болалар учун ихтисослаштирилган типдаги болалар уйида хайрия тадбири ўтказилди.\nБу ерда 51 нафар бола тарбияланиб, уларнинг энг кичиги ҳали 1 ёшга ҳам тўлмаган. Уларнинг ҳар бири алоҳида меҳр, эътибор ва парвариш, энг асосийси доимий тиббий назоратга муҳтож. Муассаса директори Тўхтаназарова Гулнора Махмаджоновна у ҳақда сўзлар экан, унга «бизнинг уйимиз», «оиламиз» ва «менинг болаларим» дея таъриф берди. У «Ўзбекистон Республикасида хизмат кўрсатган соғлиқни сақлаш ходими» фахрий унвони билан тақдирланган, бироқ тарбияланувчилар уни оддийгина қилиб - ойижон деб чақиради.\n«Бола барибир бола-да. Ҳар бир бола меҳр, муҳаббат ва эътиборга ҳақли», – дейди Гулнора Махмаджоновна.\nERIELL Group болажонларнинг эҳтиёжларига алоҳида эътибор билан муносабатда бўлади, хоҳ у қиммат даволаниш зарурати ёки уларни ихтисослашган муассасаларда сақлаш шароитларини яхшилаш бўлсин. Ўзбекистон Республикасининг «Волонтерлик фаолияти тўғрисидаги» қонунининг 4-моддаси ва «Хайрия тўғрисида»ги қонунга мувофиқ Компаниялар гуруҳи томонидан Болалар уйи капитал таъмирланди.\n«Болалар уйига 1962 йилда асос солинган. Йиллар ўтиб бино эскириб, йиллар давомида таъмирга муҳтож бўлиб келган, – дейди Қибрай тумани Халқ депутатлари кенгаши депутати Мирбоис Зоҳидов. – Рекорд муддат, яъни бир ярим ой давомида ERIELL Group томонидан 0,6 га ҳудудда ободонлаштириш ишлари амалга оширилди. Болалар учун икки қаватли ётоқхона корпуси капитал таъмирланди, ўйин хоналари, хизмат бинолари, ювиниш хоналари тўлиқ янгиланди, мебель, кондиционерлар, ошхона жиҳозлари ва замонавий маиший техникалар келтирилиб, ўрнатилди. Янгиланган бино болажонларимиз ва ходимларимиз учун бирдай манзур бўлишига ишончим комил».\nОйна ва эшиклар, муҳандислик коммуникациялари алмаштирилди, бинонинг ташқи қисми таъмирланди, ички безак ишлари амалга оширилди, ёнғинга қарши тизим ва видеокузатув мосламаси ўрнатилди. Ҳудуд ўйин ва профилактика қисмларига ажратилди.\nБолалар уйининг ички ҳовлисида янги айвонлар ўрнатилди, йўлакчалар барпо этилди, чим ётқизилди. Маъмурий бино ҳам таъмирланди.\nТарбияланувчиларни янгиланган Болалар уйи биносига кўчириш муносабати билан ташкил этилган байрам тадбири хайрия акциясига ҳамоҳанг бўлиб, барчага хуш кайфият бахш этди. Қувноқ мусиқа, пуфакчалар шоуси ва аниматорлар иштирокидаги дастур нафақат болалар, балки катталарга ҳам ҳақиқий завқ-шавқ улашди. Туғилганидан бошлаб мисли кўрилмаган қийинчиликларга дуч келган ва бутун ҳаёти давомида туғма нуқсонлар билан курашишга мажбур болаларнинг меҳмонлар ташрифидан боши осмонга етди, уларнинг шодон кулгиси атрофни мунаввар қилди. Совғалар, жумладан ERIELL Group томонидан Ўзбекистон Республикаси Энергетика вазирлиги билан ҳамкорликда ишлаб чиқилган шерча Лео ҳақидаги қизиқарли китобча ҳам болаларнинг самимий қувончига сабаб бўлди.\nТадбир иштирокчилари учун мевалар ва ширинликлардан иборат фуршет ташкил этилди, байрам палови тайёрланди.\n«Болалар уйи қарамоғидаги ҳар бир бола биз учун ўз фарзандимиздек қадрли. Биз уларнинг ҳар бири учун шахсан жавобгармиз. Тарбияланувчилар ҳам бошқа ходимлар сингари тарбияланувчиларга худди ўз фарзандидек муносабатда, улардан меҳр ва муҳаббатини дариғ тутмайди, ахир улар тақдир ҳукми билан бундан ҳаётининг илк кунларидан бошлаб маҳрум бўлган. Жамоамиз номидан ERIELL Group’га муассасамизни ободонлаштириш ишларига қўшган улкан ҳиссаси учун миннатдорлик билдираман. Меҳрибонлик, эзгулик, ғамхўрлик ва ўзгалар дардига шерик бўлиш ҳаётдаги энг муҳим фазилатлардан», – деди Гулнора Махмаджановна.\nAPLA жамоат бирлашмаси, Тошкент вилояти ихтисослашган болалар уйи, «Меҳрибонлик» ижтимоий кўмак жамияти, Республика ихтисослашган гематология илмий-амалий тиббиёт маркази устидан патронажни амалга оширувчи ERIELL Group «Эзгулик улаш» лойиҳаси доирасидаги хайрия тадбирларини давом эттиради.


Ким шайтоннинг биродари?! — Исломобод\nТонг- 03:55 Қуёш — 05:40 Пешин — 12:39 Аср — 17:40 Шом — 19:40 Хуфтон — 21:19 /strong>\nСиз шуердасиз Бош саҳифа → Ким шайтоннинг биродари?!\nКим шайтоннинг биродари?!\nislomobod Октябрь 5, 2019 0 Изоҳ\nПрезидентимиз ташаббуслари сабаб юртимизда жадал олиб борилаётган ислоҳотлар ҳеч бир соҳани четлаб ўтаётгани йўқ. Шу жумладан тўйу маросимларни ҳам. Аслини олганда тўй бу бир эҳсон бўлиб, унинг ўзига яраша бир неча қонун-қоидалари бор. Аввало эҳсон кишининг ўз имкониятлари доирасида бўлмоғи даркор. Яъни қарз кўтариб қилинмайди. Ҳозирги кўплаб тўйлар ёру – биродарларнинг “холис” ёрдамлари билан ўтказилмоқда. Бу ёрдамлар “темир” дафтарда қарз ўлароқ қайд этилган бўлиб, кези келганда ўша “ёрдам”ни ўз вақтида қайтармаслик ҳар қандай қариндошчилик, дўсту – ёрликни узиши ва бузиши мумкин бўлиб, бунга кўплаб мисоллар келтириш мумкин.\nМуқаддас динимиз инсонга ҳеч бир соҳада машаққатни юкламаган. Чунончи сураи Бақаранинг охирги оятида Аллоҳ таоло “Аллоҳ ҳеч бир жонга тоқатидан ташқари нарсани таклиф этмайди” деб марҳамат қилган. Демак, динимиз мусулмон шахсга хоҳ у ибодат масаласида бўлсин, хоҳ у муомалат масаласида бўлсин унинг имконият доирасини инобатга олиб вазифалар юклаган. Шу билан бирга бу вазифалар унинг имконият доирасининг чегараларигача етиб бормайди. Бунга мисол тариқасида кўп ҳолда мусулмон кишида беш вақт намоздан ташқари кўплаб нафл намозлар ўқиш, бир ой Рамазон рўзасидан ташқари кўплаб нафл рўзалар тутиш имкони мавжуд бўлади. Шундоқ бўлса ҳам унга бир кеча кундузда беш вақт намоз, бир йилда Рамазон ойи рўзасинингина фарз қилинганини келтириш мумкин. Биздаги ҳол эса тўйу маросимлар масаласида динимиз таълимотига мувофиқ келмаётир. Яъни тўй қилиш бир машаққат бўлса, қарз узиш яна бар машаққатдир.\nЭҳсоннинг шартларидан яна бири исроф қилмасликдир. Биз юқорида имкон доираси ҳақида сўз юритдик. Бу дегани барча имкониятни ишга солиб исроф қилиш дегани эмас, албатта. Мусулмон кишиси исроф ҳам қилмайди, хасислик ҳам қилмайди, балки ўртача йўл тутади. Бу айни шариат талабидир. Исроф бу моддий жиноят бўлиб, ўзининг ҳақиқий эгаларига ёки ўринларига етиб бормаган молдир. Бу эса ўз ўрнида маънавий жиноятларнинг энг хатарлиларидан бири бўлмиш риё билан қоришиб кетиши ҳаётий мисолларда ўз ифодасини топган ҳақиқатдир. Бу илллатлар фақатгина тўйларимиздагина бўлмай балки барча турдаги маросимларимизни қамраб олган десак муболаға бўлмайди. Аслини олганда биздаги маросимларнинг базилари бидъат ва хурофотдан бошқа нарса эмас. Улар учун сарф қилинган вақт, заковат ва мол зое кетади холос. Савоб ҳақида умид ҳам қилиб бўлмайди. Имом Муслим ривоят қилган ҳадисда Расулуллоҳ соллаллоҳу алайҳи ва саллам “Молни зое қилишингизда Аллоҳ сиздан рози бўлмайди” деб марҳамат қилганлар. Аллоҳ рози бўлмаган амалга қўл уришлик оқибати ҳасратдир, надомадтир!.\nЗикр қилинган машаққат, исроф ва риёкорликнинг олдини олиш учун қатъий чора тадбирлар ишлаб чиқиш айни чоғда динимиз ва воқеъилик тақозосидир. Аллоҳ ўз каломида “Исрофгарчиликка мутлақо йўл қўйманг” (Исро 26) деб ўз ҳабиби Муҳаммад алайҳиссаломга қатъий амр қилган. Оятдаги исроф деб тафсир қилинган “табзир” калимасидан молни ўз ўрнида ишлатмай, ножоиз ишлар ва ноўрин жойларга сарфлаб юбориб исроф қилиш тушунилади. Шу суранинг 27 – оятида Аллоҳ таоло исрофгарларни шайтонни биродарлари деб эълон қилган. Бундан англашиладики, исрофгарчиликни олдини олишда муайян талаб ва мажбуриятларни тадбиқ қилиш лозим бўлиб, сўзнинг ўзи билан натижага тўлақонли эришиб бўлмайди экан. Белгиланган тартиб жорий қилиниши Президентимиз Шавкат Мирзиёев такидланларидек, тўй қиламан, марака қиламан деб порахўрлик, тамагирлик каби жиноятларга қўл уришнинг олдини олади. Шунда ота – оналар фарзандларини қаровсиз ташлаб чет элларга кетиб, тирик етим қилмайдилар. Эрлар ўз оилаларини қолдириб кетиб фироқда юрмайдилар, рафиқаларини тирик бева қилмайдилар. Ажримлар камаяди, фитналар камаяди.\nИнсон бебаҳо ва бебақо умрини тўйу маросим ва иморат қуришгагина сарфламасдан балки олий мақсадлар сари йўналтирмоғи, уни икки дунё саодати сари етаклайди иншааллоҳ.\nС.Абулсаидов — Тайлоқ туман\n“Жумабозор” жоме масжиди имом хатиби\nФирибгарлик оғир жиноятларнинг биридир\nМЎМИН КИШИ ҲЕЧ ҲАМ ШОШИЛМАЙДИ\nШУКР — НЕЪМАТЛАРНИНГ КЎПАЙИШИГА САБАБ БЎЛАДИ\nВояга етмаган ва яқин қариндошлар орасидаги никоҳнинг салбий оқибатлари\n“Кўз-кўз қилманг, кўз тегар”\nИсрофга йўл қўймайлик!


14:59, 22.07.2015 // 4110\nХонадонлар ҳайвон учун эмас, инсон учун мўлжалланган — Тошкент ҳокимияти газетаси\nЎзбекистон пойтахти ҳокимияти газетаси «Тошкент оқшоми» шаҳар аҳолисини дайди ит ва мушуклар муаммосига беэътибор бўлмасликка ва улар ҳақида Ободонлаштириш бош бошқармасига хабар беришга чақирди, деб ёзади «Газета.uz».\n21 июлдаги мақолада газета ҳукумат томонидан тўрт йил аввал қабул қилинган «Қаровсиз қолган ҳайвонларни тутиш ва сақлаш билан боғлиқ хизматлар фаолиятини такомиллаштириш чора-тадбирлари тўғрисида»ги қарорнинг ижросини танқид остига олди.\n«Шу қарор асосида шаҳар ва туман ободонлаштириш бошқармалари, шаҳар ва туман давлат ветеринария бўлимларининг итларни тутиш бригадалари негизида қаровсиз қолган ҳайвонларни тутиш бўлимлари ҳам ташкил этилган, — дейилади мақолада. — Бироқ бундай профилактика ишлари кўлами катта шаҳар учун етарли даражада эмас. Модомики, масалага янада жиддий ёндашиб, отряд ва бригадалар ишини янада кучайтириш, шаҳарнинг барча жойларини қамраб олишга ҳаракат қилиш лозим бўлади. Ана шундагина кутилган натижага эришишимиз мумкин».\nМақолада таъкидланишича, кўпқаватли уйлардаги хонадонларда инсон учун яшаш шароитлари муҳайё қилинган, ҳайвон учун эмас. «Аввало, одам уйига оёқ кийимини ечиб киради. Ит ёки мушук, кўчада нимани босиб келганидан қатъи назар, уйга шундоқ кираверади. Энг ёмони улар теккан озиқ-овқатни истеъмол қилиш одам учун кўпдан-кўп касалликларни келтириб чиқариши мумкин ва ҳоказо», — деб ёзади газета.\nБундан ташқари, кўпқаватли уйда ит ёки мушук боқилаётган хонадондан анқийдиган ҳид, итларнинг вақт-бемаҳалда вовуллаши қўшниларни ҳам безовта қилиши тилга олиниб, бу ўринда бир кишининг манфаати бошқаларнинг, яъни кўпчиликнинг манфаатига зид келиб қолиши таъкидланади.\n«Қабул қилинган қарор бор. Тартиб-қоидалар қатъий қилиб ўрнатилган. Аммо ҳамма вақт ҳам ёки ҳамма жойда ҳам шуларга амал қилавермаймиз. Буни ким назорат қилади? Қандай қилиб одамларни шу қоидаларга қатъий риоя этишга кўниктирамиз? — дейилади мақолада. — Буни мутасадди ташкилот, ҳар ким ўйлаши керак. Жамоатчилик эса бир четда томошабин бўлиб турмаслиги лозим».\n14:09 Кеча // 249630\n21:51, 01.04.2020 // 174481\n16:58 Кеча // 155498\n11:50 Кеча // 151550\n15:41 Кеча // 124693


Бошингизни нималар оғритяпти? - Darakchi\nСАЛОМАТЛИК 03.03.2016, 15:13\n«Унинг боши ёрилай деганда....» эътиборни жалб қилувчи оғриқсизлантирувчи препаратлар рекламаси шу қадар оммалашганки, бош оғриғи каби жиддий безовталик оддий сўзга айланиб қолгандай. Ваҳоланки, айнан бош соҳасида юзага келувчи оғриқ жиддий хасталиклардан дарак бериши мумкин. Бироқ буни кўпчилик билмайди. Хўш, сиз бош оғриғини тушунасизми? Қон босимининг ошиши билан асабийлашиш таъсирида келиб чиқадиганини-чи, фарқлай оласизми? Бугун шу ҳақида суҳбатлашамиз.\nМавзу юзасидан олий тоифали шифокор невролог Наргиза МАЛВЯНОВА маълумот беради.\nТана ҳароратининг кўтарилиши, ҳолсизлик, тумов ва йўтал билан кузатилаётган гриппда бош оғриғи асосан чакка ва энса соҳасида бўлади. Бу ҳолатда касаллик муолажасига диққат қилинса, бош оғриғи ҳам енгиллашади.\nЎТКИР ИНФЕКЦИОН КАСАЛЛИКЛАРДА...\nПеретонит, энтерит, гайморит ҳам бош оғриқлари билан кузатилиши мумкин. Гарчи касаллик қўзғатувчи инфекция таъсирида тана ҳарорати кўтарилиши керак бўлсада, айрим ҳолларда бунинг акси ҳам бўлиши мумкин. Шу боис чакка, қош усти ва кўз атрофи бўйлаб хуруж қилаётган оғриқ жиддий эмасдек туюлади. Аслида эса яллиғланиш жараёни қанча эрта аниқланса, асоратларнинг олдини олиш мумкин.\nҚОН БОСИМИГА БОҒЛИҚЛИГИ....\nҚон босимининг кўтарилиши энса ва бошнинг орқа тарафида оғриқ қўзғалиши билан кузатилади. Оғриқ харатери баъзан кескин баъзида эса ҳудди бошингизни кимдир сиқаётгандек бўлади. Қон босимининг кескин ошиши асабийлашиш, айрим маҳсулотлар ёки гипертонияга мойиллик бўлганида юз бериши мумкин.\nҚон босимининг тушиб кетишида эса бош соҳасидаги лўқиллаган оғриқ, давомли бўлиб, асосан пешонада кузатилади. Бу ҳолат уйқусизлик, зўриқиш ёки айрим препаратлар таъсирида ҳам келиб чиқади.\nМигрень хуружини фарқлаш қийин эмас. У асосан бошнинг бир қисми (ўнг ёки чап) да юзага келади ҳамда кескин оғриқ билан номоён бўлади. Тиббиётда инжиқ хасталик номини олган мигрень, ҳаво ҳароратининг ўзгариши, шовқин, ёруғлик нури, зўриқиш,асабийлашиш, кам ухлаш ва.ҳ омиллар сабаб пайдо бўлади. Хасталик хуружида бош оғриғидан ташқари кўнгил айниши, бош айланаши баъзан кўз олдининг қоронғилашиши ҳам кузатилиши мумкин.\nИНСУЛЬТ ХАВФ СОЛГАНИДА...\nКутилмаганда кескин оғриқ билан юзага келувчи безовталик, ўткир, зўраювчан ва бошнинг бир қисмида содир бўлади. Кўп ҳолларда кўнгил айниши, қайт қилиш, ҳушсизланиш, мувозанатнинг бузилиши, талваса хуружлари билан ҳам кузатилиши мумкин. Бу каби ўзгаришларда зудлик билан шифокорга мурожаат этиш ёки тез ёрдам хизмати билан боғланиш даркор.\nБошдаги оғриқ давомли, бутун калла бўйлаб тарқалувчи, чўзилувчан ва оғриқсизлантирувчи препаратларга «таслим» бўлмайдиган хилидан бўлади. Асосан жисмоний ва ақлий толиқиш, уйқусизлик, сурункали чарчоқ ҳамда комьютер қаршисида узоқ муддат ўтириш сабаб ҳам юзага келади. Безовталикни енгиллаштириш учун организмнинг меъёрий ҳолатини тиклаш зарур. Йўқса хуружлар қайталанаверади.\nБош чайқалиши, турли ташқи жароҳатлар асорати ҳаво босимининг ўзгариши ҳисобига оғриқ бериши мумкин. Бунда бошдаги оғриқ қисқа муддатли аммо ўткир бўлади. Шунингдек, бош мия фаолияти билан боғлиқ ўзгаришлар, умуртқа поғонаси хасталиклари туфайли ҳам оғриқ келиб чиқади.\nУзоқ вақт оч юриш (парҳезлар), организмнинг сувсизланиши, витамин ва микроэлементларнинг етишмаслиги, камҳаракатлилик, айрим дори воситалари ҳам бошдаги оғриққа сабаб бўлади. Тиббиётда аллақачон исботланган омиллардан яна бири асабийлик. Айнан тез-тез асабийлашадиган инсонларда бош оғриқлари кўп кузатилади.\nОдатда барча муаммонинг ечимини биргина оғриқсизлантирувчи дори воситаси билан ҳал қиламиз. Аммо оғриқ «тили» ни тушунмай муолажани бошлаш нотўғри. Айтайлик, сизда мия қон томирлари ўтказувчанлигининг бузилиши оқибатида безовталик келиб чиққан. Хуруж сабабини билмай шунчаки оғриқсизлантирувчи препарат қабул қиласиз. Ваҳоланки, бу ҳолатда қон айланишини яхшиловчи усулга мурожаат этиш керак эди. Ёки қон босимингиз ошгану сиз эса яна оғриқсизлантирувчи дори ичаяпсиз. Қон босими меъёрлашмагунича аҳволингиз ўнгланмайди. Натижада дори кетидан дори ичаверасиз. Охийри томирдан инекция юборишгача борилади.\nТез-тез такрорланаётган бош оғриқларида кучли таъсирга эга воситаларни давомли қабул қилиш тавсия этилмайди. Бу нафақат мия фаолияти балки жигар синтезига ҳам зарардир. Қолаверса, мунтазам оғриқсизлантирувчи воситаларни қабул қилиш, организмнинг курашувчанлик хусусиятини сустлаштириши ёҳуд ўрганиш ҳиссини келтириб чиқариши мумкин.\nКИМГА МУРОЖААТ ҚИЛИНАДИ?\nБир ҳафтада 3-4 марта қайталанувчи бош оғриғи шифокорга мурожаат қилиш учун етарли асосдир. Бунда сиз невролог мутахассисга учрашишингиз керак. Унинг кўригида безовталик турига кўра, қон босими даражаси, юрак уриш мароми, комьютер томография усуллари бажарилади. Таҳлил хулосаси безовталик нима сабабдан келиб чиқаётганини кўрсатгач, муолажани бошлаш мумкин. Бош оғриғига сабаб бўлаётган хасталик ҳолати ва даражасига кўра даволаш турли муддатларгача олиб борилади. этади.\nХУРУЖ ВАҚТИ МУМКИН ЭМАС!\nСпиртли ичимлик ичиш, тамаки чекиш;\nПешонага муз бўлаклари солинган сочиқ қўйиш;\nБошни рўмолча билан сиқиб боғлаш;\nБитта дори воситаси таъсир қилмаса, кетидан иккинчисини қабул қилиш.\nКоронавирус организмда 90 кунгача сақланиб қолиши ростми?\n«Ремдесивир» ва «гидроксихлорин» ўз ўрнида қўлланилса фойдали\nҚайси витамин антитана ишлаб чиқарилишига ёрдам беради?\nЭксклюзив: Тоҳир ва Зуҳранинг қўшқабри Наманганда эканлигини биласизми?\nТошкентда ИИБ ходимлари фуқарони дўппослашди, унинг журналист эканини билгач эса...\nФарғона туғруқхонасидан йўқолган уч эгизак юзасидан расмий баёнот берилди\nВирусологлар COVID-19 ҳақидаги энг машҳур афсоналарни маълум қилишди\nНавоийда 3 ойлик чақалоқни ота-онаси автомашинада қаровсиз қолдирди. Оқибатда... (видео)\nБугун Ўзбекистоннинг 5 та ҳудудида ёмғир ёғиши кутилмоқда\nЎқитувчиларнинг ойлик маоши меҳнатга ҳақ тўлашнинг энг кам миқдорининг 15 бараваригача оширилади\nЯнги йилни нишонлаш тадбирлари бекор қилинди\nИчки ишлар вазирининг матбуот котиби журналист ва блогерларга мурожаат билан чиқди


Ўзбекистон миллий терма жамоаси ФИФА рейтингида 61-ўринга кўтарилди / Ўзбекистон янгиликлари, энг сўнгги хабарлар\nЎзбекистон миллий терма жамоаси ФИФА рейтингида 61-ўринга кўтарилди\n12 янвuary 2017, 16:23 1312 кўрилди\nФИФА терма жамоаларининг янги рейтинг жадвалини эълон қилди. Унга кўра, Ўзбекистон миллий терма жамоаси 568 очко билан 61-ўринга кўтарилди, деб хабар беради ЎФФ матбуот хизмати.\nБу аввалги кўрсаткичга нисбатан 1 поғона юқорироқ. Ўзбекистон Осиё Футбол конфедерацияси (ОФК)га аъзо терма жамоалар орасида 6-ўринда қолди. Осиёда 816 очко билан пешқадамликни сақлаб қолган Эрон дунёда 29-ўринда бормоқда. Жанубий Корея 699 очко билан қитъада 2-поғонада, жаҳон рейтингида эса 37-ўринда бормоқда.\nАвстралия (649 очко) бир йўла 3 поғонага кўтарилиб, дунёда 44-ўринни, Осиёда 3-поғонани эгаллади. Япония (46-ўрин) ва Саудия Арабистони (48-ўрин) Осиё қитъасида мос равишда 4–5 ўринларни эгаллади.\nФИФА рейтингида ҳамон Аргентина (1634 очко) етакчилик қилмоқда. Иккинчи ўринни Бразилия (1544 очко) эгаллаб турган бўлса, учинчи ўриндан Германия (1433 очко) жой олган.\nUZ24: Хабар ва янгиликларни Facebook ҳамда Telegram'да ҳам кузатиб боринг\nЎзбекистон меҳрибонлик уйлари тарбияланувчилари ўртасидаги жаҳон чемпионатида ғолиб бўлди\nЎзбекистонда маданият муассасалари ва архив ходимлари маоши 45 фоизга оширилади\nШавкат Мирзиёев БАА Бош вазири ўринбосари, Президент ишлари бўйича вазирини қабул қилди\nЎзбекистоннинг айрим ҳудудларида зилзила кузатилди\nФИФА рефериси Равшан Ирматов ЖЧ-2018 га борадиган хакамлар рўйхатига киритилди


Ўзбекистон ва Қозоғистон парвозлар сонини кўпайтиришга келишиб олишди\n10:47 20 Январ 2019\n15:15 24.11.2017 (Янгиланган 15:18 24.11.2017) Ҳавола олиш\nИкки давлат ўртасида қатновлар сони ҳафтасига 22 тани ташкил қилади. Шу сабабли йўловчилар Тошкентдан кунига икки марта, Остонадан ҳар куни бир марта парвоз амалга оширишлари мумкин\nТОШКЕНТ, 24 ноя — Sputnik. Ўзбекистон ва Қозоғистон авиакомпаниялари давлатлар ўртасида парвозлар сонини кўпайтиришга келишиб олишди, деб хабар қилди Sputnik Қозоғистон таҳририяти Қозоғистон инвестиция ва тараққиёт вазирлиги фуқаролик авиацияси қўмитасига таянган ҳолда.\n"Эйр Астана" авиакомпанияси 2 декабрдан Олмаота — Тошкент йўналиши бўйича ҳафтасига 6 дан 7 тага парвозлар сонини кўпайтиради. Бундан аввал якшанба куни парвозлар амалга оширилмаган.\nБундан ташқари, Остона-Тошкент йўналиши бўйича парвозлар ҳафтасига 3 дан 4 тага кўпаяди. Энди парвозлар ҳафтанинг шанба кунида ҳам амалга оширилади.\n"Ўзбекистон ҳаво йўллари" миллий авиакомпанияси Тошкентдан Олмаотага ҳафтанинг барча кунларда парвозлар амалга оширади. 2018 йил 4 мартда Тошкент-Остона йўналиши бўйича парвозлар жадвалига якшанба куни ҳам қўшилади.\n"Бунинг натижасида икки давлат ўртасида қатновлар сони ҳафтасига 22 тани ташкил қилади. Шу сабабли йўловчилар Тошкентдан кунига икки марта ва Остонадан ҳар куни бир марта парвоз амалга оширишлари мумкин", — деб изоҳ берилди қўмитада.\nКелгусида Самарқанд, Бухоро, Урганчга парвозлар йўлга қўйиш режалаштирилган.


Ажойиботлар | Страница 18 из 19 | www.ziyouz.uz\nБош саҳифа Ажойиботлар (18)\nОлимпдаги Зевс ҳайкали Европа қитъасида қад кўтрган яккаю ягона қадимги дунё мўжизасидир. Эллададаги ҳеч бир ибодатхона юнонлар фикрича дунё мўжизаси номига муносиб эмас эди. Шунинг учун ҳам мўжизадек ардоқли бўлиш Эллададаги ҳеч бир ибодатхона, мақбарага эмас, Олимпдаги Зевс ҳайкалига насиб давоми…\n…Мен ўз китобимни савдо марказида қолдирдим. Ўн дақиқа ўтар-ўтмай мен қўйган китобга ўз ота-онаси билан пештахта ёнига яқинлашган болакайнинг кўзи тушди. Бола қизиқиш билан китобнинг ички муқовасидаги эълонни ўқиди ва уни ота-онасига кўрсатди. Дақиқалик муҳокамадан сўнг улар елка қисганча китобни давоми…\nУ Кап колониясининг бош вазири, қироллик махфий иттифоқининг аъзоси эди. Унинг исми билан миқёси бешта Англия ёки иккита Франциянинг ҳудудига тенг келувчи ўлка номланарди. У дунёдаги энг бой одамлардан бири эди. Аммо ўлим —ҳақ, боқий дунё элчиси қаршисида шоҳу гадо давоми…\nДунёда сонлар билан боғлиқ турли афсоналар юради. Кўпгина халқларда эса 7 сони хосиятли рақам ҳисобланади. Аслида бу ҳеч нарсани ҳал қилмаса-да ва ҳеч қандай илоҳий мантиққа эга бўлмаса-да, ҳаётда шу сон билан боғлиқ бир қанча ажойиботлар мавжуд. 7 кун, 7 давоми…\nМиср эҳромлари Нил дарёси ғарбидаги Гиза шаҳрида 4-Династия пайтида (эр.ав. 2575-2467 й.) қурилган. Энг эски 7 мўжизадан фақатгима Миср эҳромлари шу пайтгача деярли зарарланмасдан сақланиб қолган. Эҳромлардан энг катта — Қирол Ҳуфу, ёки катта Пирамида деб аталади. Унинг эгаллаган майдони давоми…\nЭНГ УЗОҚ ДАВОМ ЭТГАН ДАРС Венгриянинг Печ шаҳридаги Клара Леова номидаги ўрта мактабда бўлиб ўтан венгр тили ва адабиёти дарси 24 соатга чўзилди. Ўқитувчи Шаболч Залай 34 ўқувчига 18 июндан 19 июнгача (1999 йил) бўлган муддатда таълим бериб чарчамади ҳам.\nМаълумки, қадим замонлардан бери ҳайвонлар ҳатти-ҳаракатига қараб табиат ҳодисалари ва об-ҳаво олдиндан башорат қилиб келинади. Ҳўш, ҳайвонлар бўлажак воқеаларни қандай қилиб олдиндан билади? Бунга нима ёрдам беради? Худди шу каби саволлар билан қизиққан Хюстон об-ҳаво бюроси бир фермернинг сигири билан давоми…\nБояркадаги бу кўчада вақт худди ўтган асрнинг етмишинчи йилларида тўхтаб қолганга ўхшайди. Бу ерда баланд иморатлар йўқ, тахта деворлар чириб кетган, катта-катта кўлмаклар эса ёз жазирамасида ҳам қуримайди. Айнан мана шу ерда Рудғколар оиласи яшарди. Оила бошлиғи Степан Алексеевич бир давоми…\nКейинги қирқ йилдан ортиқроқ вақт ичида 400дан ортиқ киши фазога парвоз қилди. Улар кўплаб нарсаларга дуч келишган. Аммо улар кўрган барча нарсалари ҳақида ҳам оғиз очишмаган. Бунинг устига уларга оғиз очмасликни маслаҳат берувчилар ҳам бор. Айтишларича, бир пайтлар Гагарин «агар давоми…\nОлимлар ота-оналарни жиддий огоҳлантириб, саккиз ёшдан кичик бўлган болаларга, уяли алоқа телефонларидан фойдаланишга рухсат бермаслик кераклигини эътироф этишмоқда. Бундай натижаларга кўп йиллик тадқиқотлар сабаб бўлмоқда. Акс ҳолда болаларда мия ўсимтаси пайдо бўлиши эҳтимоли катта бўлиши мумкин, деб айтишмоқда докторлар.\n18-саҳифа. Жами: 19Боши«10111213141516171819»


Олий суд уюштирган пресс-тур: «протокольный» мулоқотлардан...\n13.12.2019 02:34 0 2378\nЗарурият бўлмаса, совуқда сафар кимга ёқади? Бироқ бунақа таклиф доим ҳам бўлавермайдики, дарҳол йўл тадоригига тушилди. Сафар дастури анча бадастир: мавзу аниқ, манзил маълум. Яна жойинг тайёр, чойинг тайёр... Гап жой-у чойнинг ўзидамаску-я, аммо сафарнинг самараси шароитгаям боғлиқ-да. Бўш қоп тик турмас, деган гап бор-а.\nВоқеалар ривожидан илгарилаб айтиш шарт: масъуллар ташкилий ишлар масаласида яхшигина риёзат чекишибди.\nҚанақа сафар? Расмий номи «пресс-тур». «Пресс»дан иштирокчилар журналистлар экани, «тур»дан эса сафар бир неча кун давом этишини тушундингиз. Балли.\nАлқисса, 10 декабрь куни эрталаб, Ўзбекистон Республикаси Олий суди, АҚШ Халқаро тараққиёт агентлиги (USAID) ва БМТ Тараққиёт дастурининг «Ўзбекистонда қонун устуворлиги бўйича ҳамкорлик» қўшма лойиҳаси доирасида бир гуруҳ маҳаллий оммавий ахборот воситалари ходимлари хорижлик меҳмон-ҳамкасблар билан Сирдарё, Жиззах, Самарқанд ва Бухоро вилоятлари судлари фаолияти билан яқиндан танишиш мақсадида йўлга тушдик...\nСудлар фаолиятидаги ўзгаришларни сезмасликнинг, кўрмасликликнинг иложи йўқ бугун. Оғизни тўлдириб мақташ бироз муболаға бўлар, бироқ эътирофга лойиқ ишлар анча.\nТизим очиқ-шаффофликка интилмоқдами? Ҳа. ОАВ ходимлари учун эшиклари очиқми? Шундай. Энг муҳими — илгари Олий маҳкама раҳбарлари фуқароларни ҳар ойда фақат бир кун қабул қиларди, шундаям бундай саодат ҳамма шикоятчига насиб этавермасди. Бугун раҳбарият ҳафтанинг беш кунида фуқаролар қабули билан банд бўлса, шанба-якшанбада жойларга чиқилмоқда: «сайёр қабуллар» учун. Оқлов ҳукмлари кўпаяётгани-чи?! Аслида-ку, суд оқлов чиқарадими ёки айбловми — ҳукм қонуний, асосли ва адолатли бўлса, бас. Аммо йиллар давомида оқловлар анқонинг уруғига айландики, бугун судда бировнинг айбсиз топилиши салкам фавқулодда ҳолат саналмоқда. Ҳолбуки, орада қонунларга жиддий ўзгаришлар киритилгани йўқ, судьяларнинг аксарияти ўша-ўша... Гапнинг пўсткалласини айтсак, яқин-яқингача айбсиз шахсни оқлашга имкон бор-у илож йўқ эди. Энди, минг шукур, тузум ўзгармоқда, тизим ўзгармоқда. Гап шунда!\nМамлакат раҳбарининг «судлар бирон-бир мансабдор қўли етмайдиган даргоҳга айланиши шарт», деган гапи замирида кўп маъно бор.\nСафар тафсилотлари қолиб, нега чекиниш қилинди? Ўзгаришлар таққосларда яққолроқ кўринади, бу — бир. Иккинчидан, авваллари бирон-бир хориждан келган меҳмон тизимни танқид қилса ё сукут сақлардик ёки зўр бериб ўзимизни оқлшга уринардик, рости. Бугун, пресс-тур доирасида, суд тизимидаги ўзгаришлар хорижлик ҳамкасбларнинг гоҳ қизиқишига, гоҳ ҳайратига сабаб бўлаётганини кўриб, тўғриси, «мазза қиворган» жойимиз ҳам бўлди. Айниқса, Оқолтин тумани маъмурий судида! Маъмурий судлар ташкил этилганига эндигина икки йилдан сал ошди. Фуқаровий-ҳуқуқий муносабатлардан келиб чиқадиган низоларни кўришга ихтисослаштирилган мазкур судлардан анча-мунча мансабдорлар ер чизиб чиқмаяптими?! Бу борадаги статистикалар меҳмонлар қизиқишини орттирган бўлса (мансабдорларнинг хатти-ҳаракатидан норози мурожаатларнинг ўрта ҳисобда ҳар учтадан иккитаси қаноатлантириляпти-да), судларда яратилаётган шароитлардан ҳайратини яширишмади. Бино фойдаланишга топширилганига уч ой бўлган, ҳамма нарса янги ва ораста.\nФото: Садоқат Аллаберганова\nЗамонавий ахборот технологиялари жорий этилиши натижасида судга «E-sud» тизими орқали онлайн мурожаат этиш имконияти пайдо бўлган. Яъниким, судга қатнаб, вақт ва маблағ йўқотилмайди, процессда масофадан туриб иштирок этиш мумкин. Масофаки, шахс мамлакатнинг қайси ҳудудида эканининг фарқи йўқ...\n«Қалай?» дегандай қарадик голландиялик меҳмонга. У бош бармоғини кўрсатди: «Гудь, гудь...».\nСуд тизими ходимлари, айниқса, кўп судьяларда бир ҳолат кузатилади. Оммавий ахборот воситалари ходимлари билан мулоқотда ўзларини ўта «протокольный» тутишади денг. Интервью-суҳбатда, майли, буниси тушунарли. Бироқ ўзаро гурунгдаям ҳолати ўзгармайди. Касб тақозоси, қолаверса, қонуннинг «қаттиқ тили» билан «ҳамсуҳбат» бўлаверишнинг таъсири бўлса керак, албатта. Мухбирларнинг эса йўриғи бошқа: жайдари тилга ўрганган қалам аҳли икки гапининг бирига қонун ёки кодекс моддаси қўшиладиган жавобларни «ҳазм қилиши» қийин. Шу боисми суҳбатлар қўр емайди кўпинча. Оқолтинда Сирдарё вилоят маъмурий судининг раиси Абдуҳалим Аҳмедов билан суҳбатда ҳам айни ҳолат кузатилди. Қачонки, хайрлашар вақти етиб, меҳмонлардаги ижобий таассуротларни кўргач, са-ал «ёзилди». Гап орасида қилинган озгина пайровдан сўнг юзидаги жиддият бироз нари кетиб, «Э-э, сизлар билан роса-а гаплашиладиган экан-ку, вақт қандай?», деди очилиб. Вақт тиғизроқ эди, узр айтдик. Чунки, ҳадемай қош қораяди. Қолаверса, ёмғир томчилаб турибди. Тезроқ Жиззахнинг Ғаллаоролига етиб олиш керак. У ёқда ҳам кутишяпти...\nФуқаролик ишлари бўйича Ғаллаорол туманлараро суди Самарқанд—Жиззах йўлининг шундоқ ёқасида, маъмурий ва жиноят ишлари бўйича судлар билан ёнма-ён жойлашган. Бинолар янги, ҳатто айрим хоналаридан бўёқ ҳиди кетиб улгурмабди. Келсак, Олий суд раиси ўринбосари Холмўмин Ёдгоров... шу ерда экан?! Аллақачон етиб келганини туманлараро суди раисининг хизмат хонаси «давра суҳбати»га мослаштирилган, стол устига ширинликлар тортилиб, чою-қаҳвалар варақлаб қайнаб ётганидан билдик. Бундан ташқари нафақат туман, балки вилоятнинг жиноят, фуқаролик, иқтисодий ва маъмурий судлари раҳбарлари ҳам шу ерда. Холмўмин Ёдгоров оммавий ахборот воситалари ходимлари билан гаплашавериб, яхшигина тажрибага орттирган, шунданми, яланғоч қўл билан «тутиб» олиш қийин.\nЭнди суҳбат қўр еса керак.\nИссиқ қаҳва совқотган таналарга илиқлик юргуртиргач, шунга монанд суҳбат ҳам қизиб бораверди. Пресс-тур иштирокчиларига наинки фуқаролик, балки маъмурий, жиноий ва иқтисодий судлар фаолиятига оид атрофлича маълумот берилди. Меҳмонларни хориж инвесторлари ҳуқуқлари ҳимоясига оид масалалар кўпроқ қизиқтирди. Ва, чамаси, саволларига етарли жавоб ҳам олишди. Иқтисодий судларда инвесторлар тараф бўлиб ўтган низолар йўқ эмас. Инвесторнинг қалқони бу — шартнома. Шартнома қонун талабларига риоя этилган ҳолда тузилдими, унинг шартлари ким томонидан бузилса, шунга яраша жавоб беради. Бошқача бўлиши мумкинмас. Шундаям қаноат ҳосил қилинмаса, марҳамат, масала юқори босқичда кўриб чиқилишида ҳеч қандай муаммо йўқ...\nМеҳмонлар суд мажлиси жараёнлари оммавий ахборот воситаларида ёритилишига доир тартиблар ҳақида ҳам қайта-қайта савол ташлашди. Давлат сири ёки инсон шаъни, қадр-қимматига оид ёпиқ суд мажлисларида кўриладиган ишларни истисно қилганда деярли муаммо йўқ. Журналистнинг очиқ суд мажлисларида ҳозир бўлиш ҳуқуқи қонунга алоҳида банд тариқасида киритирилган. ОАВ ходимлари ўз иш қуролларидан (видео, аудио, фотоаппарат) фойдаланиши эса судга раислик қилувчи томонидан ҳал этилади. Бунда тарафларнинг фикри муҳим. Агар тарафлардан бири суд жараёнини тасвирга (суратга) олишга қаршилик билдирса, унинг хоҳишига зид борилмайди. Зеро, қонун олдида шундоғам жавоб бераётган шахсни (унинг хоҳишига тескари равишда) кенг жамоатчиликка кўрсатиш ўйла-аб ҳал этиладиган масала («ўйла-аб» сўзига урғу бериши ортидан Х.Ёдгоров маҳаллий журналистларни яна бир карра ҳушёрликка чақирди-ёв?!).\nДарвоқе, «Global media creators» продюссери, кўриниши ўзимизнинг тоғлик қизларини эслатадиган Шэрон Рейснинг (АҚШ) оддийгина саволи («Жиззах вилоятида неча нафар аёл судья бор?») бир ҳолат очиқланишига сабаб бўлди. Бошқа вилоятлардан фарқли равишда Жиззахда бир нафар аёл судья ишларкан, холос...\nПресс-турнинг иккинчи куни (11 декабрь) Тойлоқдан (Самарқанд вилояти) бошланди.\nАввало, тумандаги барча судлар битта бинога жойлашгани билан эътиборни тортди. Иншоот шинам, замонавий андозалар асосида қурилган. Тўртта судга битта кенг-мўл қабулхона. Қабулхонанинг марказий нуқтасида битта ойнаванд хона бор. Навбатчи судья шу ерда фуқароларни қабул қилади. Рўпарадаги электрон монитор интернет тармоғига уланган. Керакли тугмаларни босиб, қайси судда қайси низо қачон кўрилишини бир деганда билволиш мумкин. Бундан ташқари ўрнатилган дастур орқали судга даъво-ариза ёзиш намуналари билан танишиш, мурожаат хусусиятига қараб, давлат божи миқдоригача маълумот олиш имкони бор. Шунингдек, бошқа судларда мазмунан кўриб қилиб, қабул қилинган суд ҳужжатларининг элетрон шакли билан ҳам танишиш мумкин.\nТойлоқда сафар дастури бузилди, белгиланган вақтдан кўпроқ қолиб кетдик. Сабабики, бир кун аввал, Ғаллаоролда кечган суҳбатда меҳмонлар очиқ суд мажлисида иштирок этиш имконияти ҳақида сўрашганди. Эринмаган Х.Ёдгоров Ғаллаоролдан Тойлоққа келиб, меҳмонларнинг илтимосини бажо келтирди.\nЖиноят ишлари бўйича туман судида қилмишлари учун аввал судланиб, тегишли жазосини олган маҳкумларнинг (жазонинг) қолган қисмини ўташдан шартли (ЖКнинг 73-моддаси тартибида) озод қилиш масаласи кўрилди. Суд мажлислари кўпга чўзилгани йўқ. Чунки, иш мураккаб эмас, яъни, маҳкумларнинг жинояти бир бошдан кўриб чиқилмайди. Балки тайинланган жазонинг қанчаси адо этилгани, бу вақт мобайнида маҳкумлар ўзларини қандай тутишгани-ю ваколатли органнинг хулосасидан келиб чиқиб, бир тўхтамга келинади, тамом.\n...Маҳкумлар бирин-кетин ўталмай қолган жазодан шартли равишда озод этилиши меҳмонларни ағрайтириб қўйди: шунақасиям бўладими?\nШундан кейин айни мавзуда баҳс-мунозаралар бошланиб кетсами?! Дастурда белгиланган вақтдан иккитаси ўтди. Саволларнинг охири кўринса, қани?! Тушунтирилдики, миллий қонунчилигимизда ўзи хос нормалар бор. Уларда миллий қадриятлар мужжасламлигини кўриш мумкин. Масалан, ярашув институти. Унга кўра, муайян жиноятларда жабрланувчи ва айбланувчи (судланувчи) ўзаро ярашганини, бир-бирига даъвоси йўқлигини билдириб, мурожаат этса, «иш» тугатилади. Ёки иқтисодий соҳадаги жиноятларни олайлик. Агар айбдор етказилган зарарларни ихтиёрий равишда қопласа, унга озодликдан маҳрум этиш билан боғлиқ бўлмаган жазо тайинланади. Жамоат ташкилотлари, ўз-ўзини бошқариш органларининг кафиллиги ҳам айрим тоифадаги судланувчиларга қамоқ юзини тескари қилиши мумкин. Ёки, мана, бугун кўрган кўрилган ишлар: беш нафар маҳкум нега жазонинг ўталмай қолган қисмидан шартли озод этилди? Чунки улар, аввало, маълум муддат жазоси ўташи мобайнида ўз жиноий ҳаракатларининг салбий оқибатларини тушуниб етди, қилмишларидан пушаймон эканига судни ишонтирди. Шундай экан, маҳкумларни «ушлаб» ўтиришдан маъно йўқ. Жазодан мақсад — тарбия экани шу. Агар улар шартли жазо муддати мобайнида яна жиноятга қўл ургудек бўлса, жазо оғирроқ бўлади, негаки, қонунчиликда берилган енгилликлар суиистеъмол қилингани эътибордан соқит қилинмайди...\nБаҳс-мунозаралар меҳмонларда миллий қонунчилигимизга нисбатан ҳам қизиқиш уйғотгандай. Йўқса, Олий суд раиси ўринбосарини саволларга кўмиб, бунча «терлатмасдими», яна қайдам...\nБугун, персс-турнинг учинчи куни. Кўҳна Бухоронинг қоқ марказидамиз. Дастурга кўра, «Судлардаги очиқлик ва шаффофлик — инсон ҳуқулари ҳимоясининг муҳим омили» мавзуида халқаро давра суҳбати сафарга якун ясайди.\nКеча кечқурун Ўзбекистон Олий суди раиси Козимжон Комилов пойтахтдан учиб келиб, пресс-тур иштирокчилари билан бир пиёла чой устида норасмий суҳбат қурди.\nРасмий мулоқотларга саноқли дақиқалар қолди.\nБу энди кейинги мақола мавзуси.\nсуд Бухоро Оқолтин Олий суд пресс-тур Ғаллаорол Тойлоқ\nИнсайдер Кеча, 11:40


Энди Самарқанд шаҳрида ҳам “Имкон” савдо марказининг филиали бор\nСамарқанд шаҳрида “Имкон” савдо марказининг филиали фойдаланишга топширилди.\nФото: Imkon savdo markazi\n“Имкон” савдо мажмуаси дастлаб 2012 йилнинг май ойида ташкил топган бўлиб, “Оилавий тараққиёт сари” шиори остида фаолият кўрсатиб келмоқда. Марказнинг бош мақсади аҳолига қулай нархларда ва ортиқча оворагарчиликсиз сифатли хизмат кўрсатишдир.\n“Имкон” савдо маркази мижозларга биргина фуқаролик паспорти орқали 5000 хилдан ортиқ маиший техника, мебеллар, авто эҳтиёт қисмлари, спорт анжомлари, болалар дунёси, электроника, сантехника, ошхона жиҳозлари, уй-рўзғор буюмлари ва парфюмерия маҳсулотларини муддатли тўлов орқали харид қилиш имкониятини бермоқда.\nАйтиш мумкинки, йиллар давомида “Имкон” савдо маркази фаолиятини изчил кенгайтириб келмоқда. Айни вақтда марказнинг филиаллари бир қатор вилоятларда фаолиятини давом эттиряпти. Хусусан, Фарғона вилоятининг Риштон, Бувайда, Ёзёвон, Ўзбекистон туманларида, Андижон вилоятининг Андижон шаҳри, Шаҳрихон, Жалақудуқ, Пахтаобод, Марҳамат туманларида, Наманган вилоятининг Наманган шаҳри, Норин, Тўрақўрғон туманлари, Тошкент вилоятининг Ангрен шаҳрида марказнинг филиаллари мавжуд.\n“Имкон” савдо маркази бошқарув раиси ўринбосари Давронбек Муродов Самарқанд шаҳридаги филиал очилишида иштирок этиб, ушбу мажмуа тармоққа тегишли 16-филиал эканини айтиб ўтди. Мажмуанинг фойдаланишга топширилиш асносида етмишдан ортиқ ёшлар иш билан таъминланди. Худди шундай филиаллар вилоятнинг Ургут ва Паст Дарғом туманларида ҳам ишлаб турибди.\n“Имкон” савдо маркази салкам ўн йиллик фаолияти давомида жами 1000 га яқин фуқароларни иш билан таъминлади.\nЭслатиб ўтамиз, ушбу савдо марказидан харид қилинган маҳсулотларни етказиб бериш, ўрнатиш ва ўргатиш мутлақо бепул амалга оширилади. Шунингдек, носоз чиққан маҳсулотлар учун сервис хизмати ҳам ташкил қилинган.\n“Имкон” савдо марказининг ижтимоий тармоқлардаги саҳифалари:\n#Имкон савдо маркази


Сиёсат — Shermuhammad.Net\n14/07/2017\tСиёсат 0\nБизга тизимли ислоҳотлар керак, шунчаки одамлар алмашгани билан ҳеч нарса ўзгармайди, деган гапни кўп эшитган бўлсангиз керак. Бизнинг сиёсатчилар оғзидан баландпарвоз гап, популизмга ўхшаб кўрингани билан, аслида, бу гапда жон бор. Буни биз ёмон кўрадиган Ғарб, хусусан АҚШ мисолида кўришимиз ва уни Ўзбекистонда ислоҳот сифатида кўрсатилаётган ҳаракатлар билан таққослашимиз мумкин. …\n17/12/2016\tСиёсат 0\nЎткан ҳафта россиялик таниқли мухолиф сиёсатчи Алексей Навальний 2018 йили бўлиб ўтадиган президент сайловларида қатнашиш нияти борлигини эълон қилди ва ўзининг сайловолди дастурини тақдим этди. Навальнийнинг дастурида биз, яъни Марказий Осиёликларга таалуқли қисми ҳам бор. Алексей Навальний, агар у президентлик сайловида ғолиб чиқса, Марказий Осиё республикалари билан виза тартибини жорий …\n11/11/2016\tСиёсат 0\n9 ноябрь куни Дональд Трамп АҚШ президентлигига сайлангач, Россия жамоатчилиги ҳиссиётларга берилиб кетди: ярми Американи “дафн” этаётган бўлса, ярми америкаликлар ҳам Путинга ўхшаш одамни сайлаб, бизга ўхшаб қолганидан хурсанд. Дума депутатлари шунчалик хурсанд бўлишдики, бу хабарни қарсаклар билан кутиб олишди. Менимча, улар ҳали ўйлаб кўришлари керак. Биринчидан, Американи “дафн” этишга …\n10/11/2016\tСиёсат 0\nАҚШда президент сайловлари якунланди. Ҳиллари Клинтон ғалаба қозонишини хоҳлаган эдим (доим демократ номзодларга “болеть” қилганман) ва сўнгги дақиқаларгача умид қилдим. Бахтга қарши Дональд Трамп ғалаба қозонди. Начора. Кўпчилик Трамп ғалабасини Брекзитга қиёсламоқда. Дарҳақиқат, иккала ҳолатда ҳам барча сўров ва прогнозлар “remain” ва Ҳиллари Клинтон ғалаба қозонишини кўрсатаётган эди. Ҳўш, нега …\n17/10/2016\tСиёсат 5\nКеча ўқиганим Илья Варламовнинг навбатдаги блогпости менга ёқиб қолди ва уни таржима қилишга қарор қилдим. *** Авваллари урушлар ҳудудлар учун бўлар эди. ХХ асрда урушлар асосан ресурслар учун бўлди. Йигирма биринчи асрда эса уруш ақл учун бўлмоқда. Очиғи: Қрим қайтгани умуман аҳамиятсиз. Путин Курил оролларини қайтариб берадими, йўқми, аҳамиятсиз. Ҳатто …\nЕльцин, демократия ва ушалмаган умидлар\n14/10/2016\tСиёсат 0\n— Борис Николаевич, сиз демократмисиз? — Йўқ. Мен қандай қилиб демократ бўлишим мумкин? Сиз мени қайси давлатда туғилганимни, қайси партия аъзоси бўлганимни биласиз-ку?! Ельциннинг Познерга айтган бу гапларини эслашимизнинг боиси, Марказий Осиё, умуман, Собиқ Иттифоқи давлатларида декморатик ислоҳотларнинг омадсиз чиққани, кўп давлатлар яна диктатура ва авторитаризм деган кўчаларга кириб қолишининг …\n04/10/2016\tСиёсат 0\nПольша аёлларининг аборт ҳуқуқи учун кураши шу кунларда яна фаоллашди. Хусусан, кеча “қора душанба” акцияси бўлиб ўтди. Бу акцияни қўлловчи аёллар кеча ишга чиқмади, ўқишга бормади, уй ишларини бажармади ва ҳоказо… Албатта, аборт яхши нарса эмас. Албатта, контрацепция ёрдамида ишни абортгача олиб бормаган маъқул. Лекин агар аёл киши аборт қилишга …\n19/08/2016\tСиёсат 0\nТўқсон биринчи йилда 12 яшар бола эдим. Ўша пайтдаги ҳолатим ва дунёқарашимни бугунги 12 ёшли болаларга солиштираман. Бугунги болалар сиёсатга қизиқмайди, сиёсатни тушунмайди, сиёсатдан жудаям узоқ, менимча бу яхшиликка, бола болалик дунёсида яшаши керак. Мен эса шу ёшдаёқ сиёсат жинниси эдим. Бунга сабабчи дадам эди. Ўша пайтларда мен ҳамма нарсада — …\n10/08/2016\tСиёсат 0\n«Қиммат ҳайвонлар ва арзон одамлар» эълон қилинганидан сўнг, ўзбекларнинг болаларига нисбатан «қариганимда боқади, ўлсам кўмади» деган «таъмаси», аслида, пенсия тизимининг номукаммаллиги оқибати, деган мазмунда фикр билдирилди. Шу муносабат билан шахсий архивимдаги бундан бир неча йил ўзблогингдаги машҳур блоглардан бирида чоп этилган ушбу мақолани эътиборингизга ҳавола этишга қарор қилдим. *** Яратган умрдан қисмаган …


ИЙМОН НЕЪМАТИ – .:: Xadicha.uz\nАллоҳ шундай бир буюк Зотки, инсонларга ўз омонатини тақдим қилган. У шундай омонатки у туфайли ҳаёт нурли ва мазмунли ўтади. У шундай омонатки яшашдан мақсад нелигини англайсан. Бу шундай гўзал туҳфаки икки дунё саодати у илан бўлади… Бу-иймондир… Иймон бахти ҳаммага ҳам насиб этавермайди… Насиб этганлар эса, ҳар доим ҳам тўғри фойдалана олишмайди…\nКўзимизни юмайлик ба ўз ҳаёлат дунёимизга назар солайлик… Агар шу туҳфа бўлмаганида қандай яшар эдик? Тасаввур қилинг. Сиз эрталаб ғафлат уйқусидан уйғондимгиз. Кўзингизни очганингизда, янги кун бошланади. Сиз беҳол бўлиб турасиз, турганингизда нима учун турганингизни ҳам билмайсиз. Сиз шошиб-пиша қаергадир отланасиз. Шошасиз… сизни дўстларингиз, касбдошларингиз кутмоқда. Кўпроқ кўзларни ўзингизга жалб қилиш учун чиройли кийинишга ҳаракат қиласиз. Сиз яна шошасиз. Карерангиз томон шошасиз… Ота-онангизни кераксиз юк деб ҳисоблайсиз. Болангиз билан эса ишингиз ҳам йўқ… Ўзингизча кўнглингиз ҳотиржам, уни яхши ўқишга жойлаштиргансиз. Ишингизга борасиз, у ерда эркаклар-у аёллар билан маза қилиб суҳбатлашасиз. Ўзингизни сувда сузган балиқдек ҳис қиласиз. Калта-култа кийганлар билан бемалол гаплашасиз, чунки ўзингиз ҳам ҳудди шундай кийингансиз. Кунингиз бемаъни гап-сўзлар-у, кераксиз ишлар ва айш-у-ишрат билан ўтиб кетди. Энди уйга бир банкетдан чарчган ҳолда қайтасиз. Кўзингизни юмасиз… кунларингиз, йилларингиз, умрингиз кераксиз карера, дўстлар билан маишатда ўтмоқда, сиз эса бундан хурсандсиз. Кунлар ўтди, сиз ҳамон қаергадир шошасиз… Ёшингиз катта бўлди, ўзингиз ишлаган ташкилот сиздан-да чаққонроқ, ёшроқ кадрларни танлаб олди. Ўша сиз шошган ишингиз сизни кераксиз матоҳдек улоқтирди… Фарзандингиз эса, сиз унга қандай бепарво бўлган бўлсангиз у ҳам шундай. Энди сиз бир ишдан чиққан матоҳ кабисиз. Энди сиз шошмаяпсиз. Энди сиз ўйлаяпсиз… Шунча яшаган умрингизнинг меваси нима? Яшашдан мақсадингиз қандай эди? Нега ўзи сиз яратилдингиз? Ўнгга-чапга ўгириласиз… Ҳамма инсонлар қаергадир шошилишмоқда… Лекин қаерга??? Ўз ажаллари томон. Энди осмонга боқасиз, шунча умр яшаган бўлсангиз ҳам, осмонга бир назар ҳам солмаган эканлигингизни англайсиз. У нақадар гўзал ва мусаффо. Яшаган умрингиз эса зулматли ва ҳунук.\nСиз ўзингиз гўзал деб билган ҳаётингиз, аслида сиз учун ботқоқ бўлганини сиз унга аста-аста чўкиб бораётганингизни у сизни кўмиб бўлгандан кейин англаб етдингиз. Чунки сиз совуқ ерга, ҳақиқий ҳаётнинг кўприги бўлган ўз қабрингизга қўйилдингиз. Сиз ўз умрингизни зулматли бўлганини англаб етдингиз. Лекин бу англашдан на бир фойда, на бир манфаат бор. Совуқ бир ерда Қиёмат секинроқ бўлишини дуо қиласиз. Қилган ишларингизни эслаб, аҳволингиз нақадар танг эканлигини биласиз. Сиз ёлғизсиз… Ёлғиз… зулматда…


Шавкат Мирзиёев: «Ҳеч нима бермаяпмиз-да, яхши...\n07.02.2018 23:14 0 2813\nПрезидент Шавкат Мирзиёев раислигида бугун, 7 февраль куни хотин-қизларни ҳар томонлама қўллаб-қувватлаш ва оила институтини мустаҳкамлаш масалаларига бағишланган йиғилиш бўлиб ўтгани ҳақида хабар берган эдик.\nМазкур йиғилишда Президент хотин-қизларнинг жамиятдаги ўрни, ҳақ-ҳуқуқлари ва тарбиясига алоҳида тўхталди. Охирги йилларда аёллар ўртасидаги жиноятчилик кўпайганини алоҳида таъкидлади.\n— Оилага алоҳида эътибор берайлик. Айниқса, қиз бола тарбиясига. Биз аввал бериб, кейин кутишимиз керак. Ҳеч нима бермаяпмиз-да, яхши оила бўлишини кутиб ўтирибмиз. Яхши оила бўлмайди, бунинг учун курашиш лозим. Қорақалпоғистон ва Хоразмда бошқача, Андижон ва Фарғонада бошқача тарбия беришади қиз болага. Ҳатто Фарғона ва Қўқонда бу фарқланади. Биз ҳам тарбияни мактабдан бошлашимиз керак, кейин ўрта махсус ва олий таълимга ўтамиз, — деди давлат раҳбари.\nҚуйидаги видеолавҳа орқали батафсил маълумотга эга бўлишингиз мумкин.\nЎзбекистон Шавкат Мирзиёев хотин-қизлар


Олимпия ҳалқаларини акс эттирувчи оламшумул кўприк\n10:45 / 30.07.2016\nБутун дунё катта иштиёқ билан ёзги Олимпия ўйинлари 2016’ни кутаётган бир пайтда, Хитой 2022 йилда Пекин шаҳрида ўтказилувчи қишги Олимпия ўйинларига тайёргарлик ишларини бошлаб юборди. Penda архитектура фирмаси ўз асосчиси, австриялик архитектор Крис Пречт (Chris Precht) ва Британиянинг муҳандислик компанияси ARUP билан биргаликда мисли кўринмаган кўприк The San Shan Bridge («Уч тоғ») лойиҳасини тақдим этди. Мақсад — Пекиннинг марказий қисмини Чжанцзякоу шаҳар округи билан бирлаштириш.\nМазкур оламшумул қурилишнинг асосий безаги Ўйин эмблемаси — бешта олимпия ҳалқаси ҳисобланади. Ушбу ҳалқалар учта баландликни ўзаро боғлаб туради. Режага мувофиқ, 452 метрли кўприкнинг асосий дизайни оқ рангда бўлади. Бу эса ўрмонли ерлар ва Giu дарёсининг лойқа сувлари муҳитида ўзгача бир ифода бахш этади.